
S 
ecretario di Estado pa Asuntonan di Reino, Alexandra 
van Huffelen, ya no tin confiansa den honestidad y cred- 
ibilidad di Prome Minister di Aruba, EvelynWever Croes. 
Esaki el a informa miembronan di Eerste Kamer ayera 
durante di un reunion informativo caminda varios miembro 
a haci pregunta relaciona cu e decision di gobierno, pa no 
otorga un interes riba e ‘coronalening’ di 3,4% pa e refinan- 
ciamento manera e otro islanan a ricibi. 


Al contrario gobierno Hulandes a impone un interes di 6,9% 
riba e debe di 915 miyon florin cu lo nifica cu Aruba na 
momento cu e caba di paga e debe aki, e lo a paga 305 
miyon florin na interes adicional. 


Durante di e reunion di ayera na Den Haag, van Huffelen no 
ta bisa “met zoveel woorden” cu Prome Minister di Aruba no 
ta di confia pero sin duda e ta hopi irita cu e lider di MEP a 
dirigi un carta na Eerste Kamer den luna di December, sin cu 
el a manda un copia of informa van Huffelen di esaki. 


E reaccion di van Huffelen ayera tabata ‘kort en krachtig’: 
“Het beeld dat de Minister Presidente van Aruba in de brief 
van December aan Uw Kamer schets, herken ik niet” y esaki 
a dal e Secretario di Estado hopi duro y e posicion cu el a 
tuma relaciona cu e asunto di cobransa di interes mas abou 
pa Aruba, lo e no cambia pa nada di mundo. 


E mandatario a mustra Kamer cu te na ora cu Aruba, mas 
tanto Prome Minister di Aruba no bay di acuerdo pa intro- 
duccion di RAft, e interes riba e fiansa lo no cambia y cu 
e consecuencia lo ta pa gobierno di Aruba, esta Gabinete 
Wever Croes II. 


Tambe van Huffelen a sigura miembronan di Eerste Kamer 
cu e LAft cu Parlamento di Aruba a aproba pa dia prome 
di Januari 2024 e drenta na vigor, no ta brinda gobierno 
Hulandes mucho “siguransa” ya cu e posibilidad ta keda 
existi cu Aruba lo por haci cambio unilateralmente pa loke 
ta concerni e ley aki. 


PALABRA Y FIRMA 
Relatonan cu AWEMainta a ricibi for Den Haag pa loke tabata 
e reunion den Eerste Kamer, ta mustra cu simplemente no 
tin motibo pa confia ni den palabra y tampoco den firma di 
Prome Minister Evelyn Wever Croes y su gobierno. 


Esaki a keda confirma ora cu gobierno Hulandes a bay di 
acuerdo pa refinancia otro prestamonan otorga na Aruba na 
un balor di 500 miyon florin, esaki a ser haci pa motibo cu e 
lider di MEP a firma “oficialmente” pa introduccion di e RAft 
na Aruba. 


Despues cu a acorda e refinanciamento aki c’un interes fabo- 
rabel, Premier Evelyn Wever Croes a dicidi di retira su sosten 
pa introduccion di e RAft aki. 
Otro siman e Prome Minister di Aruba lo bishita Den Haag 
pa sigui cu combersacionnan riba varios tema caminda 
entre otro lo trata e tema di e interes halto aki di 6,9% pero 
durante di e reunion den Eerste Kamer, van Huffelen a pone 
bon cla cu e lider di MEP ni pensa mes di bin trata di ‘basila” 
(ompraten) su persona. 


E Secretario di Estado a mustra parlamentarionan cu e 
ta respeta e decision di Aruba pero cu na mes momento 
Gabinete Wever Croes II, lo por scoge pa subi mercado 
di capital y pidi pa prestamo si e ta desea pa refinancia e 
debenan cu e tin cu Hulanda y paga su debenan cu e placa 
aki. 


Van Huffelen na Eerste Kamer 


No ta confia ni palabra ni firma di 
Prome Minister Evelyn Wever Croes 

A 
yera mainta Parlamento a continua cu e reunion publico 
pa loke ta presupuesto di TPF, esta ‘Tourism Enhance- 
ment Fund’ pa 2024, cual reunion mester a tuma luga dia 
13 di Februari ultimo pero e fraccionnan cu ta sostene Gabi- 
nete Wever Croes II, no a logra cera quorum pa esaki por a 
continua. 


Ningun miembro di e fraccionnan den oposicion, dos siman 
pasa a mira e necesidad pa yuda fraccionnan di MEP y RAIZ 
pa completa e totalidad necesario pa e reunion por a tuma 
luga loke a pone cu ayera mainta, tur 11 miembronan cu ta 
sostene gobierno actual, a duna acta di presencia. 


A sigui un serie di acusacion bay bin caminda e dos frac- 
cionnan den servicio di gobierno, a yama esunnan di oposi- 
cion pa un serie di nomber pa motibo cu nan no kier a 
coopera pa cera quorum y asina atende cu e presupuesto 
di TPF. 


Dos miembro di e fraccionnan cu ta sostene gobierno, Alvin 
Molina di fraccion di MEP y Raymichellin Raymond di RAIZ, 
no por a atende e reunion di siman pasa cu consecuencia cu 
Presidente di Parlamento, Edgard Vrolijk mester a cancela e 
reunion te cu proximo aviso. 


Ayera e dos fraccionnan a sigura cu tur 11 miembro cu ta 
sostene gobierno tabata den sala na momento cu a continua 
cu e reunion evitando di e forma aki, un ripiticion di e situa- 
cion di dos siman pasa. 


Sinembargo mucho no a cambia pa loke ta mentalidad 
politico di algun miembro di e fraccionnan den Parlamento 
y un biaha mas tin cu constata lamentablemente, cu e falta 
di conocemento di loke ta responsabilidad di parlamentari- 
onan, no ta den cabes di hopi miembro di Parlamento. 


Na final di e reunion ora cu a vota pa e presupuesto 2024 di 
TPF, esaki a wordo aproba cu 17 voto na fabor y solamente 
un voto contra mientras cu tabatin 3 Parlamentario ausente 
pa e reunion aki. 


E resultado aki ta bolbe confirma cu ta responsabel di e 11 
miembronan cu ta sostene e coalicion di MAP y RAIZ, pa 
atende reunionnan manera esaki ya cu esey ta necesario na 
momento c’un gobierno ta conta c’un mayoria minimo ya 
cu esey ta nan responsabilidad y ningun momento ningun 
momento ta esunnan yama pa yuda e dos fraccionnan di 
coalicion, pa forma quorum. 
E tiramento di palabra dos siman pasa tanto den Parlamento 
como den declaracionnan na prensa despues di e reunion, 
por a considera esakinan grito den desierto ya cu ayera cu 
excepcion di un parlamentario di fraccion di ACCION21, esta 
Miguel Mansur a vota contra di e presupuesto aki. 


HOROR 
AWEMainta analisando sinembargo observacionnan cu a 
bin dilanti riba un presupuesto asina importante, ta mas cu 
claro cu den pueblo ta biba e concepto cu no tin seriedad 
den e organo legislativo mas halto di pais Aruba. 


Argumentonan sin sentido, observacionnan cu no ta al 
caso, y loke ta mas remarcabel, e “determinacion” di algun 
Parlamento di kier haci “pret” durante di nan disertacion riba 
un asunto cu ta asina serio y asina importante pa turismo di 
e pais. 


No tin cambio den e mentalidad politico di algun hende 
cu a bin den a asina yama “era nobo” di politica di e pais 
aki y tur e ‘actuacionnan’ aki, ta pone cu mester cuestiona 
cuanto perdemento di tempo valioso ta tuma luga den e tipo 
di ‘muchachada’ aki! 


F 
or di algun dia atras nos tabata sa cu e 
conocedo Watty Chai, un promotor di nos 
Turismo tabata malo, despues di a baha cu 
pensioen bon mereci. Watty Chai a traha 
mayoria di su tempo na Oficina di Turismo 
na New York, unda sigur a haci Aruba cono- 
ci na mundo pa un isla turistico. Tabata du- 
rante e evento di reconocimento di Rory Ar- 
ends, unda Watty Chai tambe Tabata invita, 
a bin tende cu e ta masha malo. Tabata du- 
rante e fin di siman di Carnaval, Watty Chai 


a bin fayece. Cumpliendo su deseo y mane- 
ra semper el a biba, sin publicidad alguno, el 
a ser dera. E no Tabata kier nada di anuncio 
y p’e wordo dera den union di su famia so. 
P’esey ningun hende por a mira su anuncio di 
fayecimento. Pero nos di Awemainta a haya 
sa, pa cual nos kier comparti e triste noti- 
cia aki. Watty Chai, sigur un di e grandinan 
cu a yuda haci Aruba conoci. Cu Watty sos- 
ega den brasa di Señor y condolencia y for- 
sa na su famia. 


Ley di TPF a bolbe confirma falta di seriedad den Parlamento 


Watty Chai, promotor di Turismo di Aruba a fayece 

Openbare Aanbesteding 
“Project leveren, installeren en configureren apparatuur tbv D/R locatie en afronding vervanging 
netwerkapparatuur Directie Financiën” 
De Minister van Financiën en Cultuur is namens het Land Aruba voornemens om in het openbaar aan te 
besteden de Term of Reference ““Project leveren, installeren en configureren apparatuur tbv D/R locatie en 
afronding vervanging netwerkapparatuur Directie Financiën”. 
Korte omschrijving van het werk: 
“Project leveren, installeren en configureren apparatuur tbv D/R locatie en afronding vervanging 
netwerkapparatuur Directie Financiën”. 
Ingangsdatum: 
De ingangsdatum van het contract is bepaald op 1 april 2024. 
Werkomschrijving: 
De werkomschrijving Terms of Reference ““Project leveren, installeren en configureren apparatuur tbv D/R 
locatie en afronding vervanging netwerkapparatuur Directie Financiën” (TOR) is vanaf 27 februari 2024 
verkrijgbaar bij de Directie Financiën, Camacuri 2, tegen betaling van AWG 50,00 door middel van pinpas 
bij de Front Office van Directie Financiën. 
Inlichtingenvergadering: 
De inlichtingenvergadering zal op 1 maart 2024 om 10:00 am in de Vergaderzaal van Directie Financiën te 
Camacuri 2 plaatsvinden. De nota van inlichtingen zal op 5 maart 2024 aan alle gegadigden digitaal 
worden toegezonden. 
Openbare aanbesteding: 
De openbare aanbesteding vindt plaats op 22 maart 2024 om 10:00 am op het kantoor van de Directie 
Financiën. 
Inschrijving: 
De offerte op dit werk dient negentig (90) kalenderdagen gestand te doen. Inschrijving dient te geschieden 
op het bij de TOR gevoegde en gewaarmerkte inschrijvingsformulier. De inschrijver moet bij zijn inschrijving 
een aantal documenten bijvoegen onder andere: 
 Bewijs van inschrijving van de Kamer van Koophandel van Aruba; 
 Verklaring van de Ontvanger. 
 Overige vereiste documenten zoals vastgesteld in de Term of Reference. 


D 
iamars 27 di februari, Parlamento a trata e Presupuesto di Tourism Product 
Enhancement Fund, TPEF 2024. Den e presupuesto aki tin 350 mil florin p’e 


proyecto di World War II Memorial. Ta trata di un monumento y entorno di Se- 
gunda Guera Mundial cu lo ancra e patrimonionan di Aruba y lo bira un atrac- 
cion hopi interesante pa crea un experiencia distinto tanto pa nos hendenan lo- 
cal y bishitantenan. E monumento lo ta situa na Seroe Colorado na San Nicolas. 


World War II Memorial ta un tremendo proyecto cu ta wordo ehecuta pa e 
Comision di Aruba Amenities cu Prome Minister Evelyn Wever-Croes a institui. 
Esaki ta un comision cu ta traha riba con por upgrade/mehora e patrimonionan 
di Aruba y crea un experiencia pa nos hendenan local y bishitantenan. Como 


parti di con pa crea e ‘orange economy’/ economia creativo rond di e patrimo- 


Mas bon noticia pa San Nicolas y Aruba 


Parlamento di Aruba a aproba proyecto 
‘World War II Memorial’ na Seroe Colorado 


nionan. E proyecto ta wordo haci den colabora- 
cion di DOW, ATA y señor Dufi Kock. 


Cu e monumento World War II Memorial lo 
enfoca riba e papel crucial cu Aruba a hunga den 
Segundo Guera Mundial pa suministra combus- 


tibel na avionnan Mericano cu tawata sostene 
e forsanan aliado contra e Alemannan. Aruba a 
wordo bombardia pa e Alemannan y nos pueblo a 
pasa momentonan di hopi tension, y hopi hende a 
perde nan bida. 


Prome Minister a duna di conoce cu ya a dialoga 
cu tour operators y nan ta hopi interesa pa 
participa. Fase 2 di e proyecto ta pa brinda un 
recorido na e bishitantenan y despues di basha 


parti di e muraya di refineria abou, e bishitante 
por mira e loke a resta di e refineria cu a produci e 
fuel contribuyendo na victoria di forsanan aliado y 
fin di Segundo Guera Mundial. 


Esaki, Prome Minister a remarca, lo significa 


tambe un fluho di bishitante grandi y constante 
den centro di San Nicolas. Esaki ta e vision di 


Gabinete Wever-Croes, cu despues di hopi tempo 
ta delibera riba con por crea un fluho grandi di 
hende den centro di San Nicolas, porfin por bisa 
cu a logra esaki. 


Diamars atardi, Parlamento di Aruba a aproba 
proyecto monumento di dos guera mundial na 


Seroe Colorado. Esaki ta mas bon noticia pa San 
Nicolas y Aruba. Mi ta gradici Comision di Aruba 
Amenities, DOW y ATA pa nan esfuerso. 


Mi ta gradici Minister Dangui Oduber pa 
aloca fondonan den TPEF (Tourism Product 
Enhancement Fund) pa e proyecto aki. Y mi ta 
gradici Parlamentario Hendrik Tevreden cu a 
enfoca riba esaki durante reunionnan den parla- 


mento y mi ta gradici tambe San Nicolas Business 
Association cu ta colabora cu Gobierno riba e 
proyecto aki. 
Cu e esfuersonan comun aki, un bunita proyecto 


lo keda realisa pa San Nicolas. 

Adres: Sabana Blanco no. 68 
Telefoon: 527 7100 
Website: www.dip.aw 
E-mail: info@dip.aw 


Bekendmaking 
28 februari 2024 


Van de minister van Algemene Zaken, Innovatie, Overheidsorganisatie, Infrastructuur en Ruimtelijke Ordening, en de minister van Economische Zaken, Communicatie en 
Duurzame Ontwikkeling, 


In aanmerking genomen: 
Dat onderdeel van de bestendige beleidsvoornemens van het Land Aruba (het Land) vormt het stimuleren van economische ontwikkeling in de binnensteden van Oranjestad en 
San Nicolas, middels o.a. het bevorderen van stadsvernieuwing en het wonen in de binnenstad. Gemelde beleidsvoornemens worden mede nagestreefd middels stadsverfraaiing 
door het aanleggen van nieuwe infrastructuur en een doelmatige inzet van aan het Land in eigendom toebehorende onroerende zaken; 


Dat het perceel domeingrond gelegen aan de Klipstraat te Oranjestad in Aruba, met het daarop staand kantoorgebouw, plaatselijk bekend als “Klipstraat 2” en/of “Haven- 
straat 2”, waarin voorheen het Openbaar Ministerie was gevestigd, in volle eigendom aan het Land toebehoort. Het kantoorgebouw staat al een aantal jaren leeg verkeert en 
in voortschrijdende staat van verval; 


Dat het Land in december 2015 genoemd perceel middels een openbare inschrijving voor uitgifte in erfpacht heeft aangeboden. De geboden mededingingsruimte met betrekking 
tot de beschikbaarheid van het betreffend perceel middels een openbare selectieprocedure heeft destijds geen gegadigden opgeleverd; 


Dat de minister van Economische Zaken, Communicatie en Duurzame Ontwikkeling in de loop van de jaren 2021 tot en met 2023, de plannen van het Land voor revitalisatie 
van onder andere de Wilhelminastraat publiekelijk kenbaar heeft gemaakt, en daarbij medegedeeld dat genoemd kantoorgebouw onderdeel daarvan zal uitmaken; 


Dat de Stichting Fundacion Cas pa Comunidad Arubano (F.C.C.A.) in september 2022 haar interesse in de ontwikkeling van het betreffend kantoorgebouw in betaalbare units 
ten behoeve van studentenhuisvesting en daarbij passende woonbestemmingen c.q. faciliteiten, schriftelijk heeft geuit. De F.C.C.A. heeft zeer recentelijk, geheel vrijblijvend, 
gemelde initiatief schriftelijk bevestigd; 


Dat genoemd initiatief zijdens de F.C.C.A. volledig in het kader van genoemde beleidsvoornemens van het Land past. De F.C.C.A. ondersteunt de hier betreffende beleidsvoor- 
nemens van het Land voorts met andere initiatieven: zo heeft de F.C.C.A. vrij recentelijk een huurpand in de binnenstad geheel vernieuwd, en het plan opgevat om een complex 
bestaande uit een parkeergarage en appartementen in de binnenstad te gaan bouwen; 


Dat de F.C.C.A. op initiatief van het Land is opgericht als woningbouwcorporatie en al jaren een belangrijke rol speelt in het kader van de uitvoering van de, met het Land 
gedeelde, publieke taak van het verzorgen van betaalbare (huur)woningen. De F.C.C.A. heeft geen winstoogmerk en betreft een financieel solide instantie die haar vermogen 
hoofdzakelijk herinvesteert in het kader van de gedeelde publieke taak van het scheppen van betaalbare (huur)woningen; 


Dat het Land in het kader van diens beleidsruimte tot inzet van diens eigendommen op de meest doelmatige wijze voor het bereiken van bestendige beleidsdoelstellingen, 
in gemeld verband redelijkerwijze alleen bereid is om uitgifte in erfpacht van het perceel in kwestie te overwegen i. ter de realisatie van betaalbare studentenwoningen c.q. 
soortgelijke/passende woonbestemmingen en daaraan verweven beleidsdoelstellingen, aan ii. een financieel solide gegadigde met uitgebreide ervaring in de ontwikkeling van 
betaalbare woningbouw, die in een breder verband bereid en in staat is om, voor eigen rekening en risico, een of meerdere (andere) gebouwen in de binnenstad duurzaam te 
herstellen, en/of nieuwe gebouwen en facilitaire infrastructuur aldaar aan te leggen; 


Dat het Land op grond van het voorgaande, binnen diens beleidsruimte en mede gelet op relevant te achten jurisprudentie en implementatie-richtlijnen1, in casu dan ook in 
redelijkheid meent tot het oordeel te kunnen zijn gekomen dat in casu alleen de F.C.C.A. als enig serieuze gegadigde kan worden beschouwd, om in aanmerking te komen voor 
de uitgifte in erfpacht van genoemd perceel, ter realisatie van een of meerdere aan elkaar verweven bestendige beleidsdoelstellingen van het Land. Gelet op het arrest van de 
Hoge Raad d.d. 26 november 2021 (ECLI:NL:HR:2021:1778, het ‘Didam-arrest’) wordt het wenselijk geacht om gemeld oordeel van het Land genoegzaam bekend te maken. 


Wordt bekendgemaakt: 
I. Dat ten aanzien van het betreffend perceel, met het daarop staand kantoorgebouw, plaatselijk bekend als “Klipstraat 2” en/of “Havenstraat 2”, waarin voorheen het Openbaar 
Ministerie was gevestigd, op grond van bovengenoemde objectief controleer-, toetsbaar en redelijk te achten redenen en criteria, het naar het oordeel van het Land bij voorbaat 
vaststaat of redelijkerwijs mag worden aangenomen dat in genoemd scenario slechts de F.C.C.A. als serieuze gegadigde in aanmerking komt voor de uitgifte in erfpacht van dat 
perceel, ter realisatie van een of meerdere aan elkaar verweven bestendige beleidsdoelstellingen van het Land; 


II. Dat het Land binnen 20 kalenderdagen2 na de datum van deze bekendmaking verdere stappen wenst te ondernemen in het kader van genoemd beleidsvoornemen; 


III. Dat het eenieder, die zich niet kan vinden in genoemd oordeel van het Land dat slechts de F.C.C.A. als serieuze gegadigde voor de uitgifte in erfpacht van het betreffend 
perceel kan worden beschouwd, vrij staat om binnen 20 kalenderdagen na het verschijnen van deze bekendmaking, een kort geding procedure aanhangig te maken bij het 
Gerecht in Eerste Aanleg van Aruba. 


*Disclaimer: deze bekendmaking geschiedt ter uitvoering van de richtlijnen voortvloeiende uit genoemd arrest van de Hoge Raad en is van informatieve aard. 


1 
Vgl. o.a. uitspraken Rechtbanken d.d. 22-8-2022, ECLI:NL:RBMNE:2022:3350, d.d. 6-10-2022, ECLI:NL:RBNHO:2022:8865 c.q. d.d. 
25-04-2023, ECLI:NL:RBOVE:2023:1477, en uitspraak van het Gerecht in Eerste Aanleg van Aruba d.d. 27-10-2023, K.G. AUA202303366 (Boulevard Hotel vs. Land Aruba). Vgl. voorts ‘Han- 
dreiking implementatie van het arrest Didam in het gemeentelijke grond(uitgifte)beleid ten behoeve van vastgoed en gebiedsontwikkeling’, prof. dr. ir. A.G. (Arjan) Bregman. 


2 
Rechtsmiddelenclausule en de daarin vervatte termijn van 20 dagen is gebaseerd op de zogenaamde ‘Alcatel-termijn’, vgl. p. 24 van genoemde implementatie-uitgave. 

O 
posicion a tuma nota cu campaña a drenta den un fase di fast track ya 
cu partido MEP ta bek cu su strategia di promesa falso. E siman aki so 
por a mira Prome Minister Evelyn Wever-Croes den un reunion cu DIP pri- 
mintiendo vivienda social, despues cu algun aña atras el a priminti di no 
mete den e funcionamento di e departamento, mientras cu Glenbert Croes 
a saca fo’i lachi e proyecto di perforacion pa gas y azeta cu durante su go- 
bierno mes a wordo para na 2018 pasobra tabata un iniciativa di AVP. 


Parlamentario di Partido di Pueblo Arubano, Arthur Dowers a urgi ciudada- 
nonan pa no permiti pa Evelyn Wever-Croes gaña nan atrobe bisando cu 
stranhero cumprando cas na Aruba ta loke a aumenta e prijs pa local, 
siendo cu ta e tantisimo medida drastico cu el a bati pueblo y comercio cu 
ne, loke en berdad a pone tur prijs a subi na Aruba. 


Mas recientemente, minister di economia kier mustra como si fuera 
mester a hisa prijs di gasolin door di transaccion di banco di e stacionnan 
di gasolin. “Esey no ta cuadra,” segun Dower. “Loke ta pasa ta cu ningun 
hende por mantene e nivel di prijs pasobra gobierno a haci cost of doing 
business demasiado caro y un biaha mas a pone e peso riba pueblo y 
comercio. Tur loke gobierno haci ta e homber chikito ta paga p’e.” 


Colega parlamentario di oposicion y ex minister di energia, Mike de Meza, a 
sostene e argumento aki splicando cu 50% di e prijs di gasolin ta dicta pa 
e mercado internacional, mientras cu e otro 50% ta determina na Aruba 


AVP: 


Gañamento di Gabinete Wever-Croes 
II a bay den fast track e siman aki 


mes. E ultimo aki ta consisti di e groothandel- 
marge (FMSA), e kleinhandelmarge (stacion di 
gasolin), accijns y e BBO (gobierno) cu ta bay 
dos biaha riba dje anto un biaha mas na grens 
tambe. E aumento dramatico di cost of doing 
business a come for di e kleinhandelmarge y 
pronto tambe un aumento na e groothandel- 
marge ta bin aserka. Minister Wever a dicidi di 
aumenta e margen di ganashi pa e stacionnan 
di gasolin. Sinembargo, for di esaki gobierno 
tambe ta come pasobra ta cobra 2 biaha BBO 
y na grens tambe riba dje. 


Ta importante pa recorda cu na 2017 y na 
2021 Evelyn Wever-Croes y Glenbert Croes 
a priminti pueblo di lo baha prijs di gasolin 
cu diesel cu 50%, pero ta aumento tras di 
aumento so tabatin. Mescos ta e situacion 
cu prijs di awa y coriente. Na luga di e bah’e 
manera a priminti, cu 50%, a aument’e cu 
30%. Pa de Meza, esaki ta cuadra cu e ideo- 
logia di e lider supremo di MEP, cu a yega di 
emphatisa bisando cu campaña pa MEP ta un 
cos y gobernacion pa MEP ta otro cos! 


De Meza: “MEP ta tres cos nan ta conoci p’e: 
persecucion politico, medida riba pueblo y 
enrikece friends & family. Esey so bo a mira 
den e shete aña di gobernacion aki.” Como 
cu tin actualmente problema entre partner di 
coalicion y campaña ta den porta, politiconan 
di MEP a recori aun mas na haci tur sorto di 
promesa. 

T H U R S D A Y 
A P R I L 1 1 , 2 0 2 4 


PUBLIC AUCTION 


On Thursday, April 11, 2024 at 11 AM, at the Chamber of Commerce, Aruba, will be auctioned in 
public (executoriale verkoop) pursuant to art. 3:268 and 3:254 Civil Code of Aruba: 


Windstraat 32 
A commercial building, situated on two parcels of property land consisting of 
1. a parcel of land, 335 m2 in size, situated at Windstraat in Aruba, recorded 
in the Title Registry of Aruba as First Division Section A number 247 and; 
2. a parcel of land, 130m2 in size, situated at Zandstraat in Aruba, recorded in 
the Title Registry of Aruba as First Division Section A number 248. 


Starting bid: Afl. 304.202,00 


Sombre 19-A 
a residential house, on a full ownership property land of 608 m2, situated at 
Sombre in Aruba, recorded in the Title Registry of Aruba as Third Division 
Section B number 993. 


Starting bid: Afl. 508.539,00 


AUCTION NOTARY: T.R. JOHNSON 
·The auction is subject to the general conditions for foreclosure auctions and special auction 
conditions which will be determined by civil law notary T.R. Johnson. 
·Seller has the right to not accept any bid, at its sole discretion. 
·The auction may be stopped or postponed at any time. 
·Each bidder must submit a bank guarantee and/or letter of credit issued by a bank in Aruba to 
the amount of the highest bid increased with an amount equal to the auction costs. 
·A signed and dated private bid can be submitted until March 27, 2024, at 5 PM. A bidding form 
can be downloaded on our website. 


For more information visit: 
WWW.JOHNSONNOTARY.COM 


“N 
unca nos mes- 
ter lubida di 
unda nos ta bin y tam- 


poco riba esnan cu a 
maneha nos turismo” 
Otmar Oduber a fe- 
licita Minister di Tur- 
ismo pa un recono- 


cemento sumamente 
na su luga. Ta trata 
aki di e reconocemen- 
to duna na e director- 


nan anterior di Oficina 
di Turismo di Aruba. 
Pa Otmar, nunca nos 
mester lubida di unda 
nos ta bin y den e caso 


specifico aki, nunca 
lubida riba esnan cu 
a maneha y dirigi nos 
turismo. Michael Kui- 
peri, Beti Arends, Rory 


Arends, Remigio Wev- 
er, Jan van Nes y Myr- 
na Jansen. 
Oduber 
tabatin 
e 
honor di conta cu 


Michael Kuiperi y Rory 
Arends den e prome 


Tourism Council ora 
el a bira minister di 
Turismo 
pa 
prome 
biaha na 2009. Tambe 
nan dos a contribui cu 
e ley cu a conduci cu 
ATA a bira un entidad 


Sui Generis. 


Otro 
persona 
cu 


Otmar tabatin e honor 
di traha cune durante 
varios aña ta Jan 
van Nes, tambe cu 
Remigio Wever y final- 
mente Myrna Jansen, 


cu kende el a traha 
no solamente como 
directora 
di 
ATA, 
pero tambe como su 


consehero. 


Otmar Oduber ta aplaudi reconocemento na ex directornan di ATA 


Durante Otmar Oduber su carera e tabatin e honor di traha cu 5 di e 6 directornan di ATA y logicamente a 
menciona tambe Ronella Croes, actual directora, un hoben cu ora a tumen a trabou 13 aña pasa a cuestiona 
e decision aki debi cu e ta un hende muhe y hoben. “Awe mi ta kere nos tur ta orguyoso di e decision ey cu 


a wordo tuma”. 
Finalisando Otmar a felicita un biaha mas gobierno di Aruba, minister di Turismo y ATA pa e reconocemento 
aki, cual e ta kere mester tuma luga mas frecuente den nos comunidad, esta di duna balor y reconocemento 
na esnan cu a haci un diferencia den e desaroyo di nos pais. El a hasta trece dilanti e idea di crea un espacio 


na Plaza Turismo pa duna reconocemento na cada un di e directornan di ATA. 

Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


S 
i Ministerio Publico mester trata 
caso Flamingo manera Otmar ta 


boga p’e, no ta keda nada otro cu 
pone Paul Croes den libertad di 
biaha y suspende e caso penal 
contra Benny Sevinger. Si OM 
mester haci loke Otmar ta bisa, 


mester benta e investigacionnan 
contra Guillfred Besaril y contra 
Chris Romero y Eddie Briesen den bari 
sushi. Segun Otmar, ningun declaracion di Marisol Tromp encu- 


anto delitonan penal cometi pa Otmar mester wordo uza pa Min- 
isterio Publico, ya cu Marisol Tromp ta un contrincante politico di 
Otmar. Pa colmo Otmar ta haya cu e uzo di e declaracionnan di 
Marisol tambe ta un violacion di Trias Politica. 


Den e reudanan di prensa semanal di Otmar nos por mira e prueba 
cu Otmar ta wordo domina pa e mentalidad di e sistema di patro- 
nahe politico. Den un estado di derecho saludabel, e berdad 
mester ta central. Esey ta nifica cu tur persona mester haya un 
trato igual ora nan ta den un situacion similar. Pero, den e sistema 


di patronahe politico e no ta importa si bo tin e conocemento of e 
habilidadnan necesario, tampoco ta importa si loke bo ta bisa ta 
berdad of no. E unico cos cu ta conta den e sistema corupto ta bo 
afiliacion politico. P’esey e declaracionnan di Otmar ta deplorabel 
desde un punto de bista tanto huridico como etico. 


Oposicion politico versus berdad huridico 
Na prome luga, Otmar ta troce e principio cu loke realmente ta 


importante ta si un declaracion ta berdad, no e afiliacion politico 


di e persona cu ta haci e declaracion. Den e sistema di patronahe 
politico, afiliacion politico ta mas importante cu si un declara- 


cion ta berdad. Segun Otmar e simples hecho cu tin un conflicto 
politico, ta nifica cu Ministerio Publico no por inicia un investiga- 
cion penal basa riba declaracionnan di un oponente politico. Sin 
embargo, derecho penal ta trata di haya e berdad basa riba prue- 
banan cu ta legal y convencente. 


Credibilidad di e declaracionnan di testigo 
Otmar kier pa e declaracionnan di Marisol Tromp wordo rechasa 
simplemente pasobra e ta un contrincante politico. Segun Otmar, 


Ministerio Publico no tin nada di bay studia si tin informacion 
valioso den e declaracionnan di Marisol Tromp. Pero, den un inves- 
tigacion penal cuidadoso, Ministerio Publico mester evalua tur 
declaracion di testigo pa asina por descubri e berdad. Ministerio 
Publico mester evalua e credibilidad di e declaracionnan aki, basa 


riba varios factor, manera e credibilidad di e testigonan, e consis- 
tencia di nan relato y cualkier evidencia cu ta apoya e declara- 
cionnan. 


Trias Politica 


Otmar no sa di kico e ta papia ora e ta menciona Trias Politica. E 
parti mas importante di e Trias Politica ta trata di e separacion 
entre gobierno y hues. Esey kiermen cu gobierno no mag di mete 
den e trabao di hues. Pa compronde esaki miho, nos mester haci 
un distincion entre kico ta un instruccion y kico ta un declara- 
cion. Un instruccion ta un ordo na hues, bisando hues kico e 


mester skirbi den su sentencia. Esaki ta completamente prohibi, 
pasobra e ta un violacion di e Trias Politica. Hues mester studia 


un caso penal unicamente basa riba loke ley ta bisa y basa riba 
pruebanan legal y convincente. Na su turno un declaracion ta 
simplemente un aangifte of un testimonio cu ta encera un relato 
cu hende ta duna na Ministerio Publico. Ta na Ministerio Publico 
pa studia e relato pa wak si e por contene informacion impor- 
tante. Si nos mira e caso di Otmar, nos mester subraya cu Marisol 
nunca tabatin e autoridad como ministro di Infrastructura y 


Medio Ambiente pa duna instruccion na Ministerio Publico, es 
decir, pa bisa Ministerio Publico ken nan mester persigui. Loke 
Marisol Tromp a bisa Ministerio Publico tabata un declaracion. 


P’esey Marisol nunca a viola e Trias Politica. 


En corto, Otmar Oduber ta uza argumentonan politico corupto pa 
scapa di su responsabilidad penal. De facto e ta boga pa mantene 
e sistema di patronahe politico cu no ta importa cu berdad, 
sino solamente bo afiliacion politico. Sin embargo, si nos stima 


Aruba, nos mester lucha pa un sistema legal basa riba principio 
di husticia y igualdad dilanti di ley, den cual declaracionnan di 
tur testigo, incluso esun di contrincante politico, ta wordo tuma 
na serio y ta wordo evalua riba su propio merito den marco di e 


investigacion penal. 


Parlamentario independiente Ryçond do Nascimento: 


E argumentonan corupto di Otmar Oduber contra Ministerio Publico 

O 
tmar Oduber di Plataforma Nos Pais, papian- 
do riba turismo, el a expresa cu e ta contento 
cu e informacion presenta pa gobierno, cu e plan 


ta pa e hotel Secrets Aruba na San Nicolas habri 
su portanan cu e prome 300 cambernan pa fin di 
e aña aki. 
Esaki ta un proyecto cu pa Otmar personal- 


mente ta yen’e cu hopi orguyo y felicidad, ya cu 
el a traha pa hopi aña riba dje y cu a inicia ora e 
como minister a papia cu Bahia Principe e tempo 
aya. Diferente gobierno for di nos Status Aparte a 
purba traha un hotel eynan, varios bloki a wordo 
poni, pero lamentablemente esaki no a wordo 


concretisa. Na 2018 a cuminsa combersacionnan 
cu e grupo di Martinon, cual ta esun cu ta desa- 


royando e proyecto na San Nicolas y na 2019 
prome Otmar a retira for di politica, e tabatin e 
honor di haci e apertura y percura pa e grupo aki 
establece sum es na Aruba. 
Ta trata di un grupo serio y cu varios miembro di 
prensa por a bishita hunto cu Otmar nan insta- 


lacionnan na Republica Dominicana. E grupo a 
mustra e seriedad y compromiso cu Aruba, cu a 
pesar cu ora nan tabata cla pa cuminsa na final 


di 2019, a bin e periodo di Covid cu a conduci cu 
e proyecto a trance pa mas cu un aña y mey, cu 
tur su consecuencianan, incluyendo un aumento 
di 30 pa 40% di e gastonan di construccion y 
casonan den corte. 


“Mi ta contento cu e hendenan a keda cu e confi- 
ansa den Pais Aruba. A regla tur permiso y a 
cumpli cu tur rekisito, incluyendo un screening di 
Banco Central y VDA, y awe nos ta papia di un 


apertura di un proyecto pa San Nicolas cu ta bay 


Secrets Aruba lo habri fin di e aña aki 


Otmar Oduber orguyoso di mira su vision pa San Nicolas realisa 


bira un ‘gamechanger’ pa e pueblo di San Nicolas y pa Aruba en general pa loke 


ta trata su economia”, Otmar Oduber a declara. 
Agregando na esaki el a bisa cu e tempo aya a haci varios estudio di parti di 
Price Waterhouse Coopers y Aruba Investment Bank riba kico e ‘spin-off effect’ 
ta bay ta economia di San Nicolas y Pais Aruba y ningun hende por imagina e 


efectonan cu esaki lo trece. E lo trece beneficio no solamente pa esnan cu lo bay 
traha eynan, pero tambe lo crea mas comercio na San Nicolas, lo por bin cu car 
rentals, souvenir shops, mas restaurantnan, tour operators, water sports, etc. 


“Esey tabata e empuhe cu tabata incentiva mi persona pa a lucha durante tur e 
añanan ey pa por a logra e meta aki y pa mi sigur ta un orguyo di scucha for di 
gobierno cu e proyecto aki finalmente ta bay habri pa fin di e aña aki of cumin- 
samento di e prome semester di 2025. Mi ta felicita pueblo di San Nicolas, gobi- 
erno y pueblo di Aruba pa e prome hotel di e caliber aki cu ta bin na San Nicolas”. 

EXECUTORIALE VERKOOP 
Ten overstaan van notaris mr. Chamila Agnella 
Tromp of haar waarnemer zal op vrijdag 5 april 
om 10:00 uur 's-morgens in het Auditorium 
van 
de 
Kamer 
van 
Koophandel 
en 
Nijverheid te Aruba aan de J.E. Irausquin 
Boulevard 10, Oranjestad, Aruba, in één zitting 
bij opbod en afslag in het openbaar worden 
verkocht, ex artikel 3:268 van het Burgerlijk 
Wetboek van Aruba: 
het recht van erfpacht tot 1 september 2055 op een 
perceel domeingrond, groot eenduizend zeshonderd acht 
vierkante meter (1.608 m2), gelegen te Eagle in Aruba, 
kadastraal bekend als Eerste Afdeling Sectie K 
nummer 
2601, 
met 
het 
daarop 
gebouwde 
appartementencomplex 
en 
verder 
toebehoren, 
plaatselijk bekend als : 
SCHOTLANDSTRAAT 48 


Inzetprijs: Afl. 3.440.000,-- 
• Een ieder kan een onherroepelijk en onvoorwaardelijk 
onderhands bod uitbrengen tot uiterlijk donderdag 21 maart 
2024 ten kantore van Newleaf Notary, J.E. Irausquin 
Boulevard 
22 
te 
Aruba, 
of 
via 
email: 


auction@newleafaruba.com Het formulier is op de website 
www.newleafaruba.com verkrijgbaar. 
• Iedere bieder is gehouden, zowel bij het uitbrengen van een 
onderhands bod als op de veiling zelf, zich te legitimeren met 
een geldig paspoort of ID en middels een bereidheidsverkla- 
ring, een bankgarantie of andere vorm van zekerheid aan te 
tonen aan de Executant in staat te zijn tot nakoming van zijn 
bod en de bijkomende kosten. 
• De Executant behoudt zich het recht voor de executieveiling 
uit te stellen dan wel op te houden zonder daarvoor de reden 
te noemen. 
• Op de veiling zijn van toepassing de Algemene Veilingvoor- 
waarden voor Executieveilingen (AVVE) en de Bijzondere 
Veilingvoorwaarden zoals vastgesteld door notaris mr. 
Chamila Agnella Tromp. 
Voor vragen of meer informatie kunt u een email 
sturen naar auction@newleafaruba.com of de 
volgende website bezoeken: 


D 
iamars marduga a sosode un accidente den 
cercania di e veld di Estrella na Santa Cruz, 
subiendo e caminda direccion Santa Marta. 


Aki ta caminda un Toyota Vitz a perde control 
den un birada y dal den un pal’i kwihi, despues 
cu un brommer a sali su dilanti. 


A pidi asistencia di un takelwagen, ya cu e auto 
no por a bay ni dilanti ni patras. Daño tabata 
considerabel. 


Despues cu brommer a sali su dilanti 
Auto a perde control den 
birada y a dal den pal’i 
kwihi na Santa Cruz 


Like & Follow 
nos riba Facebook 

D 
iamars marduga, un tiki pasa di 1’or, polis 
y ambulance a bay na altura di Holiday Inn 
pa un caso un tiki peculiar, pero lamentabel. 


Ta trata aki di un menor di edad, cu di un 
manera of otro lo a bebe alcohol y a intoxica 
su mes. 


A pidi asistencia di ambulance pa nan 
presenta mesora, p’asina atende cu e menor 
aki. Mirando su condicion, a dicidi pa hib’e 
hospital pa atencion medico avansa. 


Un pensamento 
No ta pasobra un turista ta bin Aruba, of cual- 
kier pais mes, mester abusa di su curpa, sea 
cu droga y alcohol. 


Den e caso aki ta trata di un turista menor di 
edad, cu ta consumi alcohol y e ta preocu- 
pante. Nan ta pone nan salud y nan siguridad 
na peliger. 


Ta importante pa adulto responsabel y auto- 
ridad tuma medida pa preveni e hobennan 
cay den situacionnan peligroso pa motibo di 
consumo iresponsabel di alcohol. 


Tin biaha e persona cu ta traha tra’i bar no 
ta ripara cu e persona ta un menor, mirando 
por ehempel su haltura y tambe su madurez. 
Ta bon pa indica claramente na un manera 
visual, cu aki na Aruba por consumi alcohol 
cu por lo menos 21 aña bay ariba y ta den su 
prerogativa pa pidi pa un identificacion. No ta 
pasobra e persona ta bunita of halto, esey ta 
nifica cu e ta un mayor di edad. 


Esaki sigur ta un “lesson learned” di parti di e 
mayornan of acompañante cu mester ta mas 
atento den situacion asina. Nos no por culpa e 
bartender of waiter, pasobra no ta su trabao di 
cana puntra tur hende pa nan ID p’asina nan 


Turista menor di edad a intoxica cu alcohol 


por sirbi un drinks, sino door di e hoben mes y su mayor pa ta consciente 
cu esey simplemente no ta permiti. 

E 
gremionan aeronautico Asociacion del Personal Aeronautico (APA), 
Asociacion Pilotos de Lineas Aereas (APLA) y e Union del Personal Su- 
perior y Profesional de empresas Aerocomerciales (UPSA), a anuncia cu 
diaranson awo, (awe), 28 di februari, lo paralisa totalmente su servicionan 
durante 24 ora pa reclama ahuste salarial mas hopi cu 12%. 


“Mirando e intrasigencia adopta pa Aerolineas Argentinas e Intercargo, 
e sindicatonan aeronautico APA, APLA y UPSA ta comunica cu, pa causa 
aheno na nos boluntad nos ta haya nos obliga pa declara paro total di 


Gremio aeronautico di Argentina ta 
confirma cu lo pone trabao abao pa 24 ora 


actividad pa 24 ora,” un comunicado ta referi, 
cita pa Telam. 
Di acuerdo cu e agencia, e accion di protesta 
a anuncia despues cu Aerolineas Argentinas 
y e empresa Intercargo lo ofrece un aumento 
salarial di 12%, cu incidencia entrante e luna 
di maart. 
Con e ta afecta 
Den cuadro cu e paralisacion, ta calcula cu 
miles di pasahero lo resulta afecta p’e cancel- 
acion of postergacion di e vuelonan. P’e 
dia di diaranson, Aerolineas Argentinas tin 
programa mas di 300 vuelo, entre nacional y 
internacional, cu lo afecta por lo menos 35 mil 
persona, El Economista ta precisa. 
Di acuerdo cu e informacion suministra p’e 
trahadonan, e medida di forsa lo drenta na 
vigor mey anochi di diaranson y a avisa di 
antemano pa permiti e companianan “tuma e 
recaudacionnan necesario” pa no perhudica e 
biaheronan. 


Segun e recopilacion di prensa local, Jetsmart 
a adverti riba e eventual afectacionnan y a 
propone e pasaheronan e opcion di cambia 
pasashi 
sin 
costo 
adicional; 
Aerolineas 
Argentinas a bisa Telam cu ainda no a tuma 
un decision ; Flybondi lo muda. 

P 
olis Nacional di Spaña a detene dos ‘influ- 
encer’ acusa di a probecha di nan popu- 
laridad riba red social, caminda nan tin miles 
di siguido, pa yama atencion di mucha muhe 
entre 15 y 16 aña cu nan tabata droga, agredi 
sexualmente y filma. 


Segun autoridad, e victimanan tabata wordo 
hiba na cas di un di e detenidonan, unda 
nan tabata consumi diferente substancia cu 
tabata pone nan haci cos for di nan boluntad. 
E ora ey nan tabata uza e camaranan di sigur- 
idad instala den e edificio y esunnan di nan 
telefon celular pa graba nan. 


E investigacion a cuminsa na december 
di 2023, ora cu e detenidonan a haci un 
denuncia cu a afirma cu den un cas na Villa 
de Vallecas, na Madrid, dos persona a abusa 
di menor. E investigacion a permiti acceso di 
video riba Internet den cual supuestamente e 
victimanan, a traves di un di tres persona, a 
relata loke a pasa cu nan. 


Finalmente, dia 24 di januari a organisa un 
operativo di localisacion cu a culmina ora 
cu agente a drenta e edificio y a detene dos 
persona identifica como José Hernán, di 34 
aña, y Iván G., di 21 aña, kende riba red social 
tabata conoci como Los Petazetas of Team 
Coco. E ‘influencernan’ tin mas cu 40.000 
siguido riba Instagram* y mas of menos 
30.000 siguido riba TikTok. Den e cas, polis 


A detene dos ‘influencer’ na 
Spaña pa droga, viola y graba menor 


tambe a haya un di nan victimanan. 


Segun e indicacion, José Hernán tabata esun cu tabata propone pa mantene 
relacion sexual despues di e weganan den cual nan tabata consumi droga, 
manera cocaina ros, cannabis of ecstasy likido. Si e victima nenga, e tabata 
exigi esaki como pago p’e droga. P’e motibo aki a acus’e di agresion sexual, 
violacion, exhibicionismo, pornografia infantil y cinco delito contra salud 
publico. Mientras cu Ivan G., kende solamente un biaha lo tabata presente 
durante e atakenan aki, a wordo acusa di agresion sexual. 
Durante e proceso den cual e agentenan a drenta e cas, nan a confisca 
tambe aparato di almacenamento, droga y dos celular. Finalmente, un 
hues di e capital Spaño a laga solamente José Hernán den prizon, aunke 
algun dia pasa el a recupera su libertad. 

E 
ekipo di futbol di division damas di La Fama, a bolbe 
mira accion diadomingo anochi ora cu el a enfrenta e 
ekipo di Estrella caminda e muchanan di Savaneta a logra 
nan di dos triunfo den e campeonato, pa subi pa di cuater 
luga cu 6 punto. 


E ekipo d Estrella a keda cu 10 punto den 6 wega hunga 
mientras cu La Fama tin mesun cantidad di punto cu 
Riverplate pero e tin un miho averahe di gol cu e muchanan 
di Madiki. 
Un biaha mas e hoben talento di La Fama, Zyania Rogers 
a resulta grandi logrando un “hattirck” den e triunfo di su 
ekipo, formando un bon combinacion hunto cu tanto Joyce 
Chen y Shadira Croes. 


E ultimo aki mester a wordo cambia den di dos tempo ora 
cu el a bira su enkel y no por a sigui mas pero e ekipo a sigui 
solido riba tereno y ta logra tres gol den di dos tempo pa 
bay cu e triunfo di 4-1. 


E ekipo di La Fama ta un combinacion di integrantenan di e 
division di U-17 hunto cu esunnan cu mas experencia di e 
division di Open Class y e ekipo ta mustrando un recupera- 
cion despues di un comienso di campeonato perdiendo su 
prome tres weganan. 


E dos ekiponan a cuminsa bon contra di otro sin mucho 
novedad dilanti di e golnan pero na di 25 minuut tabata 
Zyania ta logra pone La Fama ariba 1-0 pero algun minuut 
despues, Estrella ta bin logra e gol di empata net prome 
cu half time cu gol di Marlenne Alvarez kende a empata e 
wega. Sinembargo un tremendo paso den profundidad di 
Joyce Chen a bin pone Zyania Rogers den bon posicion pa e 
anota su di dos gol y pone La Fama ariba 2-1. 


POCO CAMBIO 
La Fama a sufri un perdida grandi den di dos mita ora cu 
un di su streanan, Shadira Croes a bira su enkel y mester a 
bandona e partido, sinembargo e ekipo di Savaneta a subi 
cu mas determinacion y ta logra di domina e accionnan 
creando peliger pa e gol di Estrella. 


Den e ultimo parti di e wega tabata e medio campista Joyce 
Chen kende ta faya un penalty cu mester a wordo cobra di 
nobo pa motibo cu e keeper di Estrella a move for di su liña 
caminda Joyce no a faya e biaha aki pa pone La Fama ariba 
3-1. 


Casi den e minuutnan final tabata un biaha mas e agil 
delantero Zyania Rogers kende ta logra completa su 
‘hattrick’ pa sigura e triunfo di La Fama cu anotacion di 4-1. 


Cu tres gol di Zyania Rogers La Fama Damas ta logra di dos triunfo 

E 
ekipo di La Fama OTIS diadomingo atardi, a confirma su 
mes como lider di e division B di Liga Plata ora cu el a 
supera Independiente Caravel cu anotacion di 10-1. 
Ta di dos victoria di La Fama den Liga Plata ya cu den su 
prome compromiso  e ekipo di Savaneta a supera Jong Aruba 
cu anotacion di 8-0 pa yega na un saldo di gol di 18 gol na 
fabor y solamente 1 gol contra. 


For di prome pitazo di referee e ekipo di La Fama a cuminsa 
domina e accionnan y e ekipo di Angoochi, no por a sigui cu 
e ritmo di wega halto aki y e golnan a cuminsa cay uno tras 
di otro. 
Despues di prome tempo  La Fama ya a sigura su triunfo 
anotando shete gol den e periodo aki pa e wega bay sosoga 
7-0  mientras cu den di dos tempo, e produccion a cay pero 
a logra di anota tres gol mas  y a permiti solamente un gol 
contra pa e score final bira 10-1. 


Pa loke ta esunnan cu a anota e golnan di La Fama tin cu 
menciona cu e medio campista Enzo Parra a mustra di a los 
porfin anotando tres gol mientras cu shete otro hungado a 
anota un gol cada uno. 


Ta trata aki di Davidson Kaarsbaan, Kenroy Ranger, Kendrick 
Kock, Rudolf Schwengle, Andre Kelly, un autogol di defensa 
di Caravel mientras cu e mucha homber di LIFIDA, esta Jevin 
Carrasquilla, ta logra tambe di anota den e division di Liga 
Plata. 


LIDER 
Cu e triunfo e ekipo di La Fama ta lider di Poule B di Liga 
Plata cu  seis punto den dos wega hunga c’un averahe di gol 
impactante di 18 gol na fabor y solamente un gol contra sigui 
na di dos luga pa e ekipo di Santa Fe cu tin un triunfo den un 
salida bon pa tres punto despues di a super Independiente 
Caravel cu anotacion di 6-2. 


Na di tres luga ta sigui Jong Aruba cu tres punto den dos 
salida, na di cuater puesto  e ekipo di Sportboys cu tin un 
empate den su prome salida, sigui na di cinco puesto pa Real 
Koyari cu tin un empate y un derota den dos wega bon pa un 
solo punto y na di seis posicion tin e ekipo di Independiente 
di Caravel cu tin dos derota den dos Sali cu cero punto y 3 
gol na fabor y 16 contra. 


La Fama OTIS lo mira accion atrobe diadomingo venidero 
3 di Maart ora cu pa 8’or di anochi e subi tereno contra e 
ekipo di Sportboys den wega cu lo wordo hunga den Centro 
Deportivo Frans Figaroa. 


Superando Caravel 10-1 


La Fama OTIS dominando su division den Liga Plata 

D 
espues di a honra ex-directornan di turismo siman pasa, 
a toca turno pa A.T.A. reconoce empleadonan cu a de- 
staca den 2023 atraves di e di cinco edicion di Standing 
Ovation Awards. E programa di Standing Ovation ta basa 
riba coleganan cu ta duna otro High-Fives segun diferente 
accionnan y balornan cu A.T.A. ta para p’e. Esaki ta inclui 
pasion, excelencia, unidad, ta pionero, y integridad. E pro- 
grama aki ta provee tur empleado e mesun oportunidad pa 
wordo reconoci door di nan coleganan. 


E aña aki e evento di ‘Team Building’ a tuma luga na Parke 
Nacional Aruba, caminda cu a cumpli cu diferente eher- 
cicio strategico y alegre, sigui pa un atardi bunita unda cu 
a reconoce tres empleado pa nan trabou den 2024. CEO di 
A.T.A., Ronella Croes, a hiba palabra motivante na e team y 
ganadonan di e programa, y hunto cu e departamento di HR 
y respectivo Managers a entrega premionan bon mereci. 
Na di tres luga e aña aki a keda den nomber di empleado 
Ghislaine Croes cu ta fungi como Accounting Assistant 
a wordo reconoci pa su dedicacion laboral, pa su trabou 
boluntario na diferente evenemento durante aña, y pa su 
habilidad di ‘problem-solving’. 
Despues a sigui turno pa anuncia e empleado cu e keda na 
di dos luga, esta Xayenne Tromp cu ta fungi como Digital 
Content Specialist a wordo reconoci pa su participacion como 
boluntario na diferente evenementonan di A.T.A. durante 
aña, y su trabou excelente como escritor di ‘Xa on the Go’ 
riba www.aruba.com. Na prome luga, e ganado absoluto a 
keda den nomber di colega Jonathan Boekhoudt cu ta fungi 
como Trade Relations Liaison. Jonathan a wordo reconoci 
como un colega cu ta semper dispuesto pa yuda, alabes 
yuda como boluntario na diferente evenemento durante 


aña, y a asisti otro departamento na unda cu mester. Sin 
laga afo, Jonathan ta conoci pa carga un actitud hopi posi- 
tivo y alegre. 


A.T.A. ta gradici tur colega pa nan esfuerso, trabou, y dedi- 
cacion cumpli durante 2023 y ta felicita tur tres ganado di e 
programa Standing Ovation Awards 2024. 


A.T.A. ta reconoce cmpleadonan cu a destaca den 2023 
‘Cu voto colectivo di cada empleado a anuncia tres ganado’ 

D 
iamars anochi 20 di Februari, 2024 Quota a 
instala diesun (11) miembro nobo durante 
un ceremonia special na Renaissance Conven- 
tion Center den presencia di directiva y miembro 
nan. Instalacion di diesun (11) miembro nobo a 
tuma luga durante un General Business Meeting 
y cena, na Renaissance Convention Center. 


Past President y miembro Luzina de Greef, a 
fungi como “Initiation Officer” den un ceremonia 
bunita y sígnificativo. 
E directiva bou di Presidente Ivy Simon y tur e 
miembronan ta yama bon bini na e miembronan 
nobo y ta desea nan hopi exito sirbiendo nos 
comunidad. 
E miembronan nobo ta Caresse Arends, Ghislaine 
de Kort, Ica Jones, Indrah Figueroa, Irlene Croes 
Jansen, Joanne Croes, Sharissa Arends-Tromp, 
Sigrid Torres, Vanessa Rasmussen, Xaviera Vis y 
Deidre Natalie G. Woei-A-Tsoi. 


Despues di e instalacion a sigui cu un cena y un 
reunion na unda a atende cu asunto nan pendi- 
ente y nobo di e Club. 


A la bes a honra varios miembro cu a cumpli un 
aniversario como miembro di e organisacion. 
Ta tuma e oportunidad na tur organisacion cu ta 
traha pa comunidad y cu ta desea un donacion 
pa ayudo financiero pa manda un carta oficial na 
qia.secretary@gmail.com. 
Quota su enfoke ta pa yuda organisacionnan cu 
tin di haber cu personanan cu problema auditivo, 
mucha y bienestar general di comunidad. 


Quota International of Aruba ta un Club di 
servicio di hende muhe nan profesional den nos 
comunidad cu ta existi na Aruba desde aña 1987 
cu ta duna nan tempo liber pa traha durante 
henter aña pa duna bek na comunidad. 


Quota International of Aruba a instala miembronan nobo 

D 
iasabra ultimo a tuma luga e prome 
STEM X Youth Summit. Esaki ta un sem- 
inario cu a wordo organisa pa Gobierno di 
Aruba, Futura, y SETAR specialmente pa ho- 
bennan di 14-18 aña, riba e tereno di STEM 
(Ciencia, Tecnologia, Ingenieria, y Matemat- 
ica). Prome Minister Evelyn Wever-Croes a 
expresa di ta sumamente satisfecho di por a 
mira un interes grandi di parti di nos hoben- 
nan pa atende e seminario aki. E sala tabata 
completamente yen pa un evento cu a “sold 
out” den tempo record. 


E prome orador tabata señorita Jillian 
Oduber, cu ta un studiante di ‘Aerospace 
Engineering’ na TU Delft, cu a hiba 
palabranan interesante, compartiendo su 
experiencia studiando den e area aki. Prome 
Minister a expresa di ta spera cu e semi- 
nario sirbi como inspiracion p’e hobennan 
pa studia den e direccion aki, mirando cu 
hopi trabou den futuro, mas sigur lo ta den 
e area di STEM. Mayoria di e hobennan cu 
ta actualmente studiando, lo bay traha den 
trabounan cu awe no ta existi ainda, cual ta 
haci dificil pa sa exactamente con pa prepara 
nan pa subi e mercado laboral. Importante si 
ta, pa enfoca den e area di STEM, haciendo 
nan trayectoria di aplica pa trabou mas facil, 
garantisando cada un di nan un miho futuro. 


“Mi kier gradici Futura y Setar pa organisa 
e evento aki hunto cu Gobierno di Aruba. 
Seminarionan asina ta hopi importante 
pa educacion di nos hobennan. Durante e 
seminario aki, nan a haya e oportunidad di 
scucha palabranan inpsirativo di un studi- 
ante di STEM, y nan a haya e oportunidad di 
tuma parti den diferente workshop, pa asina 
tin un idea den ki area nan tin mas interes 
pa sigui. Mi ta contento di por a asisti n’e 
conferencia aki y mira e entusiasmo den 
cada un di e hobennan presente. E meta 
di Gobierno ta pa educa nos muchanan di 
e miho manera pa nan ta bon prepara pa 
subi e mercado laboral den futuro”, Prome 
Minister a expresa. 


STEM X Youth Summit a conta cu un sala completamente yen 


E meta di gobierno ta pa educa y prepara nos hobennan 


Pa den futuro nan por subi e mercado laboral exitosamente 

“T 
a algo cu tur hende a nota, cu tin 
un caos den trafico. Hendenan cu 
no ta tene nan mes na ley of regla, po- 
niendo trafico en general pero en spe- 
cial bida di hende na peliger. Mi ta di 
acuerdo cu Minister di Husticia Rocco 
Tjon y sumamente satisfecho cu e cam- 
p 
a 
ña ‘Trafico Sigur’ cu lo pone orden bek”, 
Prome Minister Evelyn Wever-Croes a expresa. 


Ministerio di Husticia y Asuntonan Social hunto cu demas 
departamento hudicial lo lansa un campaña di conscienti- 
sacion pa mas siguridad den trafico. E campaña ta cuminsa 
dia 1 di maart y su meta principal ta pa mehora siguridad riba 
caminda. “Cu e campaña di conscientisacion aki nos ta sigur 
di mira cambionan grandi den comportacionnan cu por trece 


trafico den peliger, entre otro reduci accidentenan. E campaña 
lo enfoca riba coremento bou influencia di alcohol, veloc- 
idad halto, distraccion den auto, uzo di seat belt y child seat; 
con pa uza interseccionnan den trafico; con pa core of anda 
riba careteranan nobo manera Watty Vos Boulevard y Green 
Corridor cu pa hopi hende ta trece confusion y por causa acci- 
dente. 


Pareu cu e campaña ‘Trafico Sigur’ lo lansa e website www. 
traficosigur.aw na unda tur hende por haya informacion impor- 
tante di siguridad den trafico. E website no solamente ta infor- 
mativo pero tambe interactivo na unda cu usuarionan lo por 
manda preguntanan y preocupacionnan y nan lo ricibi contesta 
riba esakinan. 


“Mi ta gradici tur cu a colabora den e iniciativa aki pa haci nos 
trafico mas sigur y ta pidi tambe colaboracion di nos ciudada- 
nonan. Ban nos tur haci nos trafico mas sigur!”, Prome Minister 
a accentua. 


Prome Minister ta di acuerdo cu Minister Rocco Tjon: 
Mester trece ordo bek den trafico 

R 
eino Uni a subi e ranking pa edad p’e pelicula musical 
‘Mary Poppins’, di 1964, pa contene “lenguahe discrimi- 
natorio”, e medionan local ta informa. 
E miembronan di British Board of Film Classification (BBFC) 
a reclasifica e clasico aki di Disney di e categoria ‘U’ (pa tur 
publico) na ‘PG’ (bao supervision parental) pasobra den e 
pelicula ta uza e termino despectivo “hotentote”. 
E personahe di admiral Boom, un veterano di e armada 
Britanico interpreta pa Reginald Owen, ta uza e palabra 
dos biaha den e pelicula. E prome biaha, e ta puntra un di 
e muchanan protagonista si nan lo “lucha contra e hoten- 
totes”. Mas leu, den e escena unda cu algun limpiado di 
schoorsteen ta baila riba dak cu nan cara scur pinta door e 
zeta, e admiraal ta sclama: “Nos ta wordo ataca pa hoten- 
totes”. 
E Oxford Dictionary ta splica cu e termino aki, uza den e 
tempo colonial pa referi na un pueblo nomada di Zuid Africa, 
“generalmente ta wordo considera arcaico y ofensivo”. BBFC 


a bisa cu e palabra por causa angustia den mucha of haci 
nan ripiti esaki “sin realisa e posibel ofensa”. 


P’e motibo ey, e expertonan a conseha e mayornan pa ta 
presente ora nan yiunan mira e pelicula. 
‘Mary Poppins’, cu Julie Andrews como protagonista, a gana 
cinco Premio Oscar na 1965, incluyendo esun di miho actriz 
y miho cancion. 


D 
en e mundo dinamico di awe, unda combersacion riba e 
temanan social ta na vanguardia di discurso global, ta 
imperativo pa nos no solamente reconoce e retonan cu nos 
ta enfrenta, pero tambe busca activamente solucion pa im- 
pulsa nos dilanti. For di desigualdad sistematico te na de- 
gradacion di medio ambiente, e espectronan di problema 
social ta amplio y multifacetico, y ta exigi un esfuerso colec- 
tivo pa un cambio significante. 
Un di e pasonan mas crucial pa trata problema social ta pa 
promove empatia y comprension den comunidad. Ora nos tuma 
tempo pa scucha diferente perspectiva y experiencia, nos ta 
amplia nos comprondemento di e complehidadnan den wega. 
Empatia ta sirbi como un brug, conectando hende di diferente 
area di bida y poniendo e fundeshi pa accion colaborativo. 
Educacion ta surgi como un herment poderoso pa desman- 
tela ignorancia y prehuicio. 
Integrando curiculo integral y inclusivo den scol y insti- 
tucion educativo, nos ta ekipa e generacionnan futuro cu 


conocemento y empatia pa nabega den e complehidadnan 
di mundo cu compasion y respet. 
Promocion y activismo ta hunga un rol fundamental pa 
impulsa cambio social. Sea via movecion di base, peticion 
of organisacion comunitario, hende por amplifica nan bos y 
logra un cambio tangibel. Probechando e poder colectivo di 
defensa, nos por desafia e sistemanan existente di opresion 
y crea un sociedad mas husto y igual pa tur. 
Ademas, ta esencial pa uza tecnologia y innovacion como 
catalisadonan di progreso social. For di plataformanan di 
crowdfunding cu ta apoya e comunidadnan marginal te n’e 
campañanan riba red social cu ta crea conscientisacion di 
problema actual, tecnologia ta ofrece oportunidad sin prec- 
edente pa amplifica bos marginal y mobilisa accion colectivo 
riba escala global. 


Siguientemente, nos mester trata problema social cu 
urgencia y determinacion. Nos por traha pa un futuro den 
cual igualdad, husticia y compasion ta prevalece door di 
fomenta empatia, priorisa educacion, participa den defensa 
y probecha tecnologia. Hunto nos tin e poder pa crea un 
mundo den cual tur hende por prospera, independiente- 
mente di nan antecedente of circunstancia. 


Nabegando riba e caminda padilanti: 
Adresando e problemanan 
social cu union y proposito 


‘Mary Poppins’ ta stop di ta apto pa tur publico 
na Reino Uni pa ‘lenguahe discriminatorio’ 

N 
a juni / juli aña 2023, Biblioteca Na- 
cional Aruba a organisa dos curso 
di Skirbimento Creativo, uno pa Prin- 
cipiante y tambe uno pa esnan Avansa, 
duna dor di escritor Vi Frank Jr, escri- 
tor di entre otro e prome thriller na Pa- 
piamento, titula “Damnatio ad Bestias” 
(Condena n’e Bestianan), y e coleccion 
di storia misterioso titula “Outpost Alto 
Vista”, un obra den e genero di Cosmic 
Horror. 


Mescos cu na final dje curso duna na 
2021, caminda a duna e alumnonan 
oportunidad pa publica un coleccion 
di nan storia y poesianan, e biaha aki 
atrobe sr. Vi Frank jr a duna su cursis- 
tanan e oportunidad pa entrega storia 
y poesia, pa dje moda aki atrobe 
conhuntamente 
saca 
un 
publica- 
cion. Na aña 2022 a publica e colec- 
cion titula ‘Maraca, un sentimento 


Caribense produci den diferente storia 
y poesia local’. 
Un produccion cu 8 escritor cu a 
participa n’e curso y cual titulo ganado 
a ser entrega dor di sra. Noris van Lis. 
E aña aki e produccion ta encera no 
menos cu 15 escritor cu a participa n’e 
dos cursonan (Principiante y Avansa). 
E titulo di e produccion ta ‘Halado, Un 
coleccion di storia y poesia local’, cual 
titulo ganado a ser entrega dor di sra. 
Ida Croes. 


Diabierna awo, 1 di maart, cuminsando 
pa 5’or di atardi, Biblioteca Nacional 
Aruba tin e placer di presenta no sola- 
mente e produccion aki, pero Vi Frank 
Jr. lo sorpresa un y tur cu presentacion 
di un buki nobo, cual titulo y contenido 
el a sa di mantene secreto. 


Presentacion di ambos buki ta na 


biblioteca na G. Madurostraat 13 y 
ta cuminsa pa 5or di atardi te 7or di 
anochi. Pueblo en general ta invita pa 
bin pasa un rato ameno acompaña pa 
anecdota, poesia, pasapalo, y algo pa 
muha e garganta. 


Diescinco escritor, un cosecha 

N 
a aña 2022 HIAS Aruba y 131 a uni for- 
sa pa reduci e riesgo di violencia contra 
hende muher y hende homber y pa promove 
masculinidad saludabel na scolnan primario na 
Aruba. 


E colaboracion aki ta basa ariba e extenso 
experiencia cu 131 tin den implementa proyec- 
tonan similar na scolnan primario y secundario 
riba nos isla, tal como e proyecto “Prevencion 
di Termento na Scol” y hopi otro charla, 
proyecto y workshop. Danki na fondo propor- 
ciona door di e Bureau of Population, Refugees, 
and Migration (BPRM), e dos organisacionnan 
aki a desaroya y start cu implementacion di e 
proyecto I Stopped It (Ami a pare). 


Despues cu na 2022 a desaroya e proyecto I 
Stopped It, na 2023 131 a start cu implemen- 
tacion di I Stopped It den 8 scol primario (un 
den cada districto). E alumnonan di klas 4, 5 y 6 
di e 8 scolnan primario a participa na I Stopped 
It den aña 2023. E proyecto aki ta preventivo 
di naturaleza, y ta trata di para violencia entre 
mucha homber y mucha muhe. E proyecto ta 
atende cu e problema di violencia, e trato entre 
mucha homber y mucha muhe, igualdad, y ta 
promove masculinidad saludabel. I Stopped It 
ta stimula prevencion di violencia, cu ta un di e 
puntonan importante di e ‘Beleidsvoornemens’ 
di Minister di Husticia y Asuntonan Social. 


E aña aki un total di cinco scol primario na 
Aruba lo participa na I Stopped It. E prome di 
e cinco scolnan cu a participa na I Stopped It e 
aña aki ta Colegio San Hose. Ariba 13, 15, 20 y 
22 di februari 2024 e alumnonan di klas 4, 5 y 
6 di Colegio San Hose a participa na I Stopped 
It. Durante 4 sesion nan a haya informacion 
tocante Violencia relacional, violencia rela- 
ciona cu genero (violencia di hende homber pa 
hende muhe y/ of violencia di hende muhe pa 
hende homber) y masculinidad saludabel. Na 
Colegio San Hose 132 mucha a participa na I 
Stopped It. 


Pa mas informacion tocante I Stopped It por 
tuma contacto cu 131 via nos website: 131.aw, 
facebook: https://www.facebook.com/telefon. 
hubentud/, e-mail: 131aruba@gmail.com of 
telefon 5886138/ 5884011. 


E alumnonan di Colegio San Hose a participa na ‘I Stopped It’ 

R 
ecientemente Minister Geoffrey Wever a ofrece un les di 
Derecho Constitucional na studiantenan di Universidad 
di Aruba. Prome di su posicion como minister di asuntonan 
economico, e tabata un abogado y docente di Derecho Con- 
stitucional na Universidad di Aruba, y a cuminsa su estudio- 
nan di doctorado. 


Geoffrey Wever a menciona cu semper e tabata disfruta 
di duna les na Universidad di Aruba, prome na Falcultad 
Economico Financiero, y despues na Facultad di Derecho. 
Aunke su responsabilidadnan como minister a limita su 
tempo, e ta sigui ofrece un of dos les di Staatsrecht (Derecho 
di Estado) anualmente. 


E ta considera Derecho di Estado sumamente critico pa 
esnan cu ta interesa den derecho of politica, asina compar- 
tiendo e parti theoretico y tambe e parti practico. 


E ta expresa su gratitud pa e oportunidad cu Universidad di 
Aruba ta sigui brind’e pa sigui contribui na educacion di e 
studiantenan na Universidad di Aruba. 


“E gana di duna les ta un herencia di mi tata, kende pa mas 
di 40 aña tambe tabata un docente dedica  y mi ta contento 
di por comparti e mesun pasion”, segun Geoffrey Wever. 


Geoffrey Wever contento di por duna un les di Derecho Constitucional 


P 
laza Comercio ta e plaza cu Minister Geoffrey Wever kier 
converti den un Plaza Culinario. Aki diferente restaurant 
ta bini hunto den aire liber pa ofrece un experiencia culinar- 
io di calidad, acompaña pa arte y musica. E meta ta pa con- 
tribui na diversificacion di e experiencia ofreci na tur cu ta 
bishita y frecuenta Oranjestad. 


“Embeyecemento di infrastructura y inversion den siguridad 
solamente no ta suficiente pa atrae bishitantenan bek pa nos 
centro di ciudad”, segun e ministro di asuntonan economico. 
“Bishitantenan ta busca un experiencia diferente y auten- 
tico cu enfoke ariba loke ta haci nan bishita diferente di tur 
otro - un cu nan por comparti cu amigo y famia. E bishitante 
awendia sea local of internacional ta busca esey”. 


“Plaza Comercio ta mas cu un bunita luga — e lo ta un ‘melting 
pot’ di comercio, cultura y comunidad. E ta e personificacion 
di nos logronan di pasado y e fundeshi di nos exitonan di 
futuro”, minister Wever a expresa. E interes ta creciendo bou 
di e bisiñanan di Wilhelminastraat y Columubsstraat. Den e 
tempo nos dilanti Minister Geoffrey Wever lo ta den comb- 
ersacion cu e oficina di arkitecto Inarch pa finalisa e plan pa 
asina presenta esaki na tur stakeholders pa por yega na e 
ehecucion di e proyecto aki den 2024. 


Diamars 20 di februari 2024 tabata un paso concreto den e 
realisacion di e vision cu a comparti desde december 2022, 
momento cu a anuncia e embeyecemento di Wilhelminastraat 
y Columbusstraat. Tur esfuerso haci te cu awe ta pa yega na 
un centro di ciudad mas vibrante, cu ta brinda oportunidad 
nobo pa e desaroyo di Oranjestad. 


Wilhelminastraat tin e potencial y sector priva ta invertiendo 
den e area y como gobierno nos ta — simplemente bisa — 
facilitando e inversionnan aki. Invertiendo den e embeyece- 
mento di e area, creando mas parkeo, mas iluminacion, y 
den siguridad di e area ta elementonan basico pa por revit- 
alisa e area. 
Tin retonan y obstaculonan y nos ta consciente di esey. 
Pero, e oportunidadnan ta mucho mas grandi cu esakinan. 
Fase 2 di e embeyecemento di e area ta bay cuminsa pronto 
pa asina sigui fortalece e area pa bira e centro culinario den 
nos centro di ciudad. 


“Culinary Fusion Plaza” un concepto nobo pa nos centro di ciudad 


Cu Minister Geoffrey Wever kier converti den realidad 

B 
o ta corda e casc’i banana y casc’i webo pa bar’i sushi? 
Pensa un biaha mas! 2024 ta testigo di un tendencia de- 
licioso den cual e desperdicio di cuminda ta ricibiendo un 
cambio di imagen glamoroso, transformando den moda sos- 
tenibel. 


Esaki no ta e tela SCOBY di kombucha di bo wela (aunke 
esey tambe tabata hopi cool). Nos ta papiando di material 
innovativo cu ta bin di tur parti di e fruta, micelium di mush- 
room y hasta residuo di koffie. 
E movecion eco-consciente 
Imagina bo mes bistiendo un impresionante paña di anasa 
of modelando riba caya cu un bachi traha cu boter di plastic 
recicla y net di pisca. No ta trata solamente di mira bon; ta 
trata di sinti bon sabiendo cu su hilonan ta ‘planet-friendly’. 


E movecion eco-consciente aki no ta solamente pa mustra. 
E industria di moda ta un contaminado notorio, y e cambio 
aki pa material sostenibel ta un paso hopi necesario pa un 


futuro mas ecologico. 


Pero, con exacto e restonan di cuminda aki ta birando 
cuminda basico di moda? E cientificonan ta birando creativo, 
uzando proceso innovativo manera fermentacion y biofabri- 
cacion pa transforma sushi organico den material duradero 
y versatil. 


Esaki no ta solamente un moda pasahero; e ta un señal 
di un cambio. E consumidonan ta exigi mas y mas opcion 
sostenibel y e empresanan ta responde. For di e diseña- 
donan independiente te n’e marca grandi, tur ta subi e auto 
di moda ecologico. 


E siguiente biaha cu bo ta come e bacoba, corda cu e por no 
solamente alimenta bo curpa, pero tambe inspira e siguiente 
tendencia grandi di moda. 
Pues deshaci di culpa, brasa e casca y prepara pa mira con e 
desperdicio di cuminda ta florece den un revolucion di moda 
sostenibel! 


For di sushi pa tesoro 


Con 2024 ta transformando resto di 
cuminda den declaracion di moda 

H 
opi proyecto ta tumando luga den e ultimo simannan. 
Esaki sigur ta un ehempel cu Aruba ta progresando den 
direccionnan hopi positivo mes. Ta trata di proyectonan di 
hopi beneficio pa comunidad y e bunita ta cu ta trata di 
proyectonan diferente. Asina Parlamentario di Fraccion di 
MEP, Darlaine Guedez-Erasmus a duna di conoce. 


El a pone enfasis den e proyecto Wega Aruba Wiel (WAW), cu 
ta un proyecto caminda un bus ta pasando den e barionan 
cu diferente actividad pa e muchanan. E bus di movecion, 
“WAW” ta un bus cu ta bay move rond di Aruba na locali- 
dadnan specifico den diferente bario. E meta ta pa duna e 
hobennan den bario oportunidad pa experencia deporte y 
movecion en general. 


Siman pasa, a cuminsa cu e actividadnan den e barionan 
Dakota, Bushiri, Cura Cabai Zuid y Village. Eynan por a mira 
con e muchanan y hobennan por a mustra nan creatividad y 
tambe realisa actividadnan di movecion y socialisacion. 


Fundacion Cas Pa Comunidad Arubano (FCCA), CEDE Aruba, 
Polis y IBiSA a bini hunto pa asina por a haci e proyecto 
aki realidad, Guedez-Erasmus a expresa. E parlamentario a 
keda masha contento di por a mira Polisnan di Bario den 
e actividadnan aki, compartiendo cu e hobennan, loke e ta 
haya hopi importante pa crea confianza y empatia entre nan. 


“Nos por a mira hopi bon reaccion riba e bunita proyecto 
aki, cu ta un iniciativa unico. E bus cu ta bay den bario, tin 
tur e ekiponan pa asina e bus yega para y e muchanan mira 
cu kico nan kier hunga pa asina nan por start di biaha cu e 
weganan”. 


Darlaine Guedez-Erasmus a laga sa cu e siman aki lo sigui 
cu e actividad di WAW den e mesun barionan caminda dife- 
rente instructor di IBiSA lo guia y siña e muchanan diferente 
wega. E ta haya hopi importante e parti consecuente den 
esaki ya cu ta crea lasonan di amistad y contactonan nobo. 


Como parlamentario, a bisa, den comision, algun tempo atras 
a bishita FCCA y profesionalnan a indica cu proyectonan den 
bario ta hopi importante y banda di esey a menciona dife- 
rente idea. 


“Awe por mira cu e ideanan aki a wordo realisa y cu e ‘samen- 
werking’ cu e otro instancianan a logra pone e ideanan hunto 
y cu e union a crea forsa pa e proyecto aki por a bira realidad 
dunando frutonan hopi bunita y exitoso unda e hobennan ta 
participa sanamente”. 


Pa logra esaki, Gobierno di Aruba a cera un acuerdo cu 
CEDE ARUBA como tambe e centronan di bario pa aloca mas 
fondo y percura pa un restructuracion. 


Parlamentario Darlaine Guedez-Erasmus (MEP): 


Wega Ariba Wiel ta un bunita iniciativa 
pa duna hobennan tempo liber sano 

Pregunta principal: 
C 
ua ta e grandura (prevalencia), naturalesa, y consecuen- 
cianan di e violencia cu hende muhe ta experimenta den 
nan relacion cu nan casa of pareha, y kico ta e factornan di 
riesgo cu ta haci cu hende muhenan ta bira victimanan di vi- 
olencia domestica? 


Sub-preguntanan: 
Cua ta e prevalencia di Intimate Private violence: IPV 
(Violencia entre pareha), experiencia pa hende muhe, entre 
e edad di 15-60 aña, den e ultimo 5 aña? 


Cua ta e prevalencia di violencia domestico (DV) contra 
mucha muhenan prome cu 18 aña di edad? 


Te cua grado tin un asociacion entre IPV y e situacion socio- 
economico, religioso, etnico y demografico di e victima y e 
agresor? 


Te cua grado tin un asociacion entre IPV y salud di e victima? 


Te cua grado tin un asociacion entre e experencianan biba y 
presente di e victima di IPV y e comportacion agresivo pa cu 
su yiunan? (Violencia Transgeneracional). 


Te cua grado tin un relacion entre e tiponan di IPV y e 
frecuencia y severidad di e violencia uza? 


Te cua grado e victima a purba di preveni of stop e violencia? 
Y te cua grado e victima a busca ayuda? 


Te cua t’e prevalencia di stalking (acoso) y dicon e por ser 
considera como un tipo di IPV? 


En total, mil (1000) lista di pregunta a ser imprimi. Prome 
cu cuminsa cu e encuesta a pidi varios persona pa participa 
como entrevistado. 


A haya basta hende y na final a keda 20 hende permanente 
cu a participa te na final. Diesun (11) studiante di e FAS 
(Facultad di Sociologia y Arte) y GOV (Facultad di Sociologia 
y Arte) facultadnan di Universidad di Aruba, tambe a 
participa den e esfuerso pa recolecta data. A parti 960 lista 
di pregunta. A ricibi 819 bek, di cua a keda 758 valido. 


Esaki ta 2 biaha e cantidad cu mester tin pa un investiga- 
cion valido, cua ta 380. Nos a tene 2 pilot proofs: encues- 
tanan prome cu a cuminsa cu e investigacion mes pa wak si 
tur e preguntanan ta bon haci of si mester skirbi nan di un 


manera mas cla. 


Pa midi e prevalencia di IPV a dicidi di tuma e edad di 15 
pa 60 aña. E edadnan a ser parti den 3 grupo: 1. di 15 pa 
29 aña¸ 2. di 30 pa 44 aña, 3. di 45 pa 60 aña. Pa colecta 
data a dicidi di uza espacio publico cu ta ser bishita pa hopi 
hende manera Hospital na Eagle, IMSAN na San Nicolas, 
SVB na Eagle y na San Nicolas y e 6 oficinanan di consulta di 
Wit Gele Kruis. Esey a resulta di ta un bon decision pasobra 
e ta cubri henter e isla. 


Di un total di 758 respondiente 259 {34.19 %} tabata di 
categoria 15-29 aña, 280{36,94 %} tabata di categoria 29 
– 44 aña y 214 respondiente tabata di categoria 45-60 aña. 
Di e total di 758 respondiente 437 a reporta cu nan a expe- 
riencia 1 of mas forma di IPV. 


Gruponan segun edad y IPV 


GRUPONAN SEGUN EDAD Y CATEGORIANAN DI IPV 


E grafico aki ta mustra e resultado di e 4 forma di abuso 
reporta pa e respondientenan. Ta remarcabel cu 8 di cada 
10 respondiente ta reporta di a experiencia comportacion di 
control di nan partner intimo, y mas di mita di e respondien- 
tenan a reporta di a experiencia abuso psicologico. E grupo 
di edad entre 15-29 aña ta score mas halto den abuso fisico. 
Esaki ta cuadra cu loke literatura ta menciona. E grupo di 
mas edad 45-60 aña a score mas halto den e categoria di 
abuso sexual, loke no a ser spera. 


Midiendo Control riba e pareha 
Control, ta un forma di mustra poder riba e pareha pasobra 
e ta un forma di IPV y pasobra e ta limita e ser femenino 
den su mobilidad, su libertad di papia cu hende, cu ken e ta 
desea di papia, pa bishita esun cu e ta desea di bishita y pa 
e tuma su propio decisionnan. 


E seccion aki a ser introduci di e siguiente manera: Ora dos 
hende casa of bay biba hunto, normalmente nan ta comparti 
bon pero tambe mal momentonan. Tin biaha tin momen- 
tonan no placentero y hasta doloroso. 
>>> 


Investigacion encuanto Violencia Domestico na Aruba 


Capitulo 2: Midimento Di E Violencia Entre Pareha (IPV) E preguntanan principal y e sub-preguntanan 

E siguiente preguntanan ta tocante bo propio experienci- 
anan tocante e relacion entre bo 
{ex}esposo of {ex}pareha durante e ultimo 5 aña. E preva- 
lencia di e forma di abuso aki a ser midi pa e 7 preguntanan 
cu ta sigui y cu mester ser contesta cu SI of NO. E pregun- 
tanan ta tocante control, contact prohibi y abuso psycho- 
logico: Bo por bisa cu ta of tabata generalmente berdad cu: 
a. e ta trata di stop bo di wak bo amigo{a}nan, b. e ta purba 
di limita contact cu bo famia di nacemento, c. e ta insisti di 
sa unda bo ta henter tempo, d. e ta ignora bo y tratabo na 
un forma indiferente, e. e ta rabia ora e ta wak bo papia cu 
otro homber, g. e ta hopi biaha sospecha cu bo ta infiel, h. e 
ta exigi cu bo pidie permiso prome cu busca ayudo medico 
pa bo mes. 


Resultado di prevalencia tocante Controla Pareha 
Di 758 respondientenan, 661{87,20%} a reporta cu nan ta 
of tabata casa of tabatin un pareha pa mas di 5 aña of e 
ultimo 5 añanan. Di e cantidad aki 346 {52.34%} a yega di 
sufri un of mas forma di abuso di control menciona ariba. 
Esey kier men cu di cada 2 respondiente un a experiencia 
por lo menos: un forma di abuso di control. 


Mencionando e agresor 
E respondientenan por a scoge entre 1. Actual esposo of 
pareha. 2. Un {ex} pareha, 3. tur dos, 4. ta prefera di no 
contesta y 5. No aplicabel. 


Di e 346 respondiente 69 {19,94%} no a contesta e pregunta 
aki. Di e resto di e respondientenan 
{277}, 170 {61.3 %} a menciona nan actual esposo of 
pareha, 86 {31.04%} a menciona nan 
{ex}esposo of pareha, 18 {6.50%} a contesta tur dos y 3 
{1.08%} a prefera di no contesta. E di dos set di pregun- 
tanan di e seccion aki tabata ‘menasa’ di e pareha 


Menasa un hende, tambe ta un manera di mustra poder y di 
mustra kico e persona ey por haci cu su pareha pa oblig’e 
di obedece y hacie sumiso. E prevalencia di e parti aki a ser 
midi cu 7 pregunta cu mester a ser contesta cu SI of NO. E 
respondientenan a ser pidi pa contesta e siguiente pregun- 
tanan. Bo por bisa cu ta of tabata berdad cu, 1. El a menasa 
bo di haci bo dolor {dal bo of herida bo}, 2. El a menasa 
bo di haci un hende cu bo ta stima {bo mayornan, yiunan, 
rumannan of miembro di bo famia} dolor, 3. El a menasa di 
bandona bo of separa for di bo of divorcia bo, 4. El a menasa 
bo di mata bo si bo lag’e of divorcie, 5. El a menasa bo di 
mata un bestia di cas {pet}, 6, el a menasa bo di kita bo 
yiunan for di bo, 7. El a menasa bo di manda bo bek pa bo 
pais di origen? 


Resultado di menasa di pareha 
Di e 661 respondientenan, 133 {20,12%} a yega di expe- 


riencia un of mas forma di e abuso aki. Esey kier men cu e 
prevalencia di e forma di IPV aki ta cu di cada 5 respondi- 
ente un a yega di experiencia un forma di e abuso aki. 


Mencionando e agresor 
E respondientenan por a scoge entre e siguiente opcionnan: 
1. Bo actual casa of pareha, 2. Un {ex} pareha, 3 tur dos, 4. 
Prefera di no contesta. 
Binti ocho {28} di e repondientenan {21.05%} NO a indica 
e agresor. Un total di 52 respondiente 
{39,10%} a menciona nan actual casa of pareha como e 
agresor. 40 {30, 07%} respondiente a menciona nan {ex} 
partner, 9 {6.77%} a menciona tur dos. 


Ora a mezcla e resultado di e seccion di Control y esun 
di Menaza {crosstabulation} a resulta cu 366 {55,37 %} 
respondiente a experiencia un forma di abuso di control y of 
un forma di menaza, kier men cu un di cada 2 respondiente 
a yega di experiencia un of mas di e formanan aki di abuso 
di IPV. 


Preguntanan tocante emocion y con e respondientenan a 
sinti tocante e preguntanan riba Control y Menasa 


Investigacion basa riba ideologia feminista normalmente ta 
focus riba e sentimentonan y experiencianan cu e victimanan 
a biba y no solamente riba resultadonan cualitativo. P’esey 
a uza 5 sentimentonan cu a ser menciona, cu e respondien- 
tenan por a scoge pa expresa nan sentimentonan, manera: 
berguensa, impotencia, miedo, y tambe cu nan ta haya cu ta 
normal of hustifica of mereci. Tambe, a duna e posibilidad di 
menciona un sentimento di nan mes. 


TABEL: Sentimentonan/Emocionnan tocante Control y 
Menasa 


E Tabel aki ta mustra claramente cu e sentimento mas nega- 
tivo ta impotencia {68.81 %}, sigui pa miedo {68.75%} y 
sigui pa berguensa {61.11%}. Pero e tabel aki, tambe ta 
mustra cu e opcionnan: “mi a kere cu ta normal¨ y ¨mi a 
kere cu mi merece¨, a ser rechasa pa mayoria di e respondi- 
entenan es ta 62.75% y 80%. 


Loke ta remarcabel ta cu tog 1 di cada 3 y uno di casi 5 
hende muhe ta kere cu e ta normal of cu nan a merec’e. 

Receta 
TIEMPO PREVIO:20 minutos 
HORA DE COCINAR:10 minutos 
TIEMPO TOTAL:30 minutos 
2 SERVICIO 


Ingredientes: 
5 filetes de bacalao 


Adobo 
2 cucharadas. Limón, jugo 
0,5 cucharaditas Sal 
0,5 cucharaditas Pimienta blanca 
1 cucharadita Aceite de olive 


Salsa 
1 cucharada. Aceite de oliva 
2 dientes de ajo, picados 
1 cucharada. Manteca 
1 cucharada. Chile triturado 
1 cucharada. alcaparras 
2 cucharadas. Vino blanco 
2 cucharadas. Tomates secados al sol 
0,25 cucharaditas. Sal 
0,25 cucharaditas. Pimienta Blanca 


Para el hongo 
1 cucharada. Manteca 


media cebolla _ 
3 onzas. Champiñón 
0,5 cucharaditas Sal 
0,25 cucharaditas. Pimienta blanca 
2 ramitas de perejil, picado 


Direcciones: 
1. Precalentar el horno 180°C/350° 
  
2. Coloque los trozos de bacalao en la bandeja para hornear 
y unte ambos lados con aceite y jugo de limón y sazone. 
  
3. Mételo en el horno durante 6 minutos. 
  
4. En una sartén a fuego medio agregue el aceite, el ajo, 
la mantequilla, los chiles secos, el vino blanco, los tomates 
secos y las alcaparras. 
  
5. Cocine juntos hasta que los ingredientes se reduzcan en 
líquido (esto crea los sabores perfectos), coloque suave- 
mente el bacalao y cocine suavemente por ambos lados o 
hasta que el pescado adquiera los elementos de la salsa. 
  
6. En una sartén a fuego medio saltea las cebollas y los 
champiñones en rodajas hasta que estén suaves y dorados, 
sazona y sirve junto con tu plato de bacalao. 
  
7. ¡Disfrutar! 


Bacalao Con Tomates Secos y Salsa De Alcaparras 


Con un estilo mediterráneo en todo este plato, el filete de bacalao se chamusca 
hasta obtener una perfección picante y hojaldrada. El contraste de los ricos tomates secos y 
alcaparras le da un color vivo y sabores únicos para esta deliciosa cena creativa, 
y para agregar un toque más de textura y un aspecto elegante, sirve el bacalao con unas setas salteadas. 

Fortaleza pa Famia 


Sinceramente, Pastor Marcel Balootje 


MENTIRA y manipulacion ta enemigo di tur hende pasobra 
nan ta bini directamente for di e reino di maldad. E tata di 
mentira cual ta e diabel ta yena hende su mente y curason 
pa nan gaña otro asina pone otro trompica y causa dolor 
den bida y tambe den cas di famia. 


Tur mentiroso y manipulado ta wordo reconoce na nan 
frutanan, nunca nan ta contento cu liderazgo, semper nan 
por miho, semper nan tin critica destructivo, nan mente no 
ta den cosnan di Dios, pero den cosnan di mundo. Nan por 
lanta un tienda, den un tienda, pa asina kita pas y tranki- 
lidad y causa division. 


Hende manipulado ta tolera tur sorto di bagamunderia 
pasobra ta esey ta e mundo cu nan ta bida aden, caminda 
nan mes ta gaña y wordo engaña. 


Den Romanonan 16:17-18 Apostol Pablo ta spierta nos: 
Awor mi ta roga boso, rumannan tene na bista, esnan cu 
ta causa division, y strobacion contrario na e siñansa cu 
boso a haya. Pasobra hendenan asina ta esclavo, no di nos 
Señor Cristo, ma di nan mes apetit, y cu nan palabranan 
suave y agradabel nan ta gaña curason di e inocentenan. 


Efesionan 4:22 ta bisa: 
Pa encuanto boso manera di biba di antes, boso pone un 
banda e hende bieu cu ta wordo corumpi conforme e pasi- 
onnan engañoso. 


Efesionan 4:25 ta bisa: 
P’esey poniendo mentira un banda, cada un di boso, papia 
berdad cu otro, pasobra nos ta miembro di otro. 


Efesionan 4:29 ta bisa: 
No laga ningun palabra dañino sali for di boso boca, sino 
solamente palabra cu ta bon pa edificacion, conforme 
e necesidad di e momento, pa esaki por duna gracia na 
esnan cu ta tende. 


Dios a manda un gran spiertamento pa nos tur, pa tur hende 
ta alerta kico ta bay pasa, y kico ta pasando awor aki, pa 
asina evita tur esnan cu ta kere den Dios, di ta complice di 
maldad, inmoralidad y abominacion of ta tolera nan, of ta 
consenti cu nan. 


Señor a adverti nos tur di e siguiente forma: 
Ma sabi esaki cu den ultimo dianan temponan trabahoso 


lo bini, pasobra hende lo ta stimado di nan mes, stimado 
di placa, gabado, arogante, blasfemado, desobedecido na 
mayornan, ingrato, impio, sin amor, ireconciliabel, cu mala 
lenga, sin dominio propio, grosero, odiado di loke ta bon, 
traido imprudente, soberbe, mas bien stimado, di placer cu 
stimado di Dios, cu tin apariencia di ta religioso berde, ma 
cu ta nenga su poder evita sorto di hendenan aki (2Timoteo 
3:1-5). 


E spirito di mentira y manipulacion tin un gara fuerte riba 
e mundo, te asina leu cu e ta gaña hende y pone leynan 
wordo cambia, pa asina e mentira por haya forsa, y e plan 
diabolico wordo ehecuta. 


P’esey nos mester para firme y bisa duro: Ami y mi cas ta 
sirbi Señor, pasobra ta hopi bagamunderia tin nan caminda, 
cu lo causa dolor y division den cas di famia, scondi bao di 
e capa di mentira y manipulacion. 


Mentiroso y Manipulado ta compromete nan integridad, 
y consecuentemente nan ta perde credibilidad serca otro 
nan. Y al final de la cuenta Dios lo saca tur cos na cla pa 
ningun hende no kere den e mentira mas. 


Hesus a bisa den Mateo 5:37: 
Ma laga bo si ta si, of bo no ta no, y tur loke ta mas cu esey 
ta for di e malbado. 


Lepnan mentiroso ta un abominacion pa Señor, ma esnan 
cu ta trata cu fieldad ta Su delicia (Proverbionan 12;22). 


Mas nos busca cara di Dios, mas oracion nos haci, mas leu 
nos ta keda for di mentira y manipulacion. 


Mantene bo bida y bo hogar liber di mentira y manipulacion 

Rev: 12:4 “He will wipe away every tear from their eyes, 
and death shall be no 
more, neither shall there be mourning nor crying nor pain 
any more, for the former things have passed away” 


It is with deep sadness that we must inform you of the 
passing away of our beloved brother, father, grandfather 
uncle: 


Tyrone Jackson Brown 
Better known as: “Prano”. 
☼ April 15th 1948 - † February 24th 2024 


Left to mourn 
Sweetheart: 
Valerie Dawnes 


Daughter: 
Keisa Hilman-Brown 


Son-in-law: 
Leonard Hilman 


Stepchildren: 
Shawn Allicock 
Travis Tucker (Tip toe) 


Siblings: 
Barbara Didder 
Juan & Monica Didder-Adams & child Rayborne Didder 
& children 
Robin-Ann Didder & children 


Related to: 
Webb, Nedd, Henry, Didder, Adams, Brigitha, Calmera, 
Cijntje, Danies, Dawnes, Mata, Hilman. 


A special thanks goes out to those who have supported 
us during this difficult time, family, friends, neighbors, 
Lifeline drivers, wound department of the poly clinic, and 
Dialysis department of IMSAN, and HOH & Wit Gele Kruis. 


We apologize if during this time of grief, we have 
forgotten to mention names. 


The funeral service of Tyrone Jackson Brown will take 
place on Wednesday February 28th 2024 from 2 pm at 
Pray Funeral Home. 


The deceased will be laid out and viewed from 2 – 4 pm. 
The service will commence at 4 pm. Cremation will be 
held in a closed family sitting. 
We regret that after the funeral service we can’t accept 
condolences at home. 


Een groot gemis, een groot verdriet, 
maar door alle herinneringen die wij hebben 
vergeten wij hem niet. 


Na een voltooid leven, zoals Peter zelf zei, is hij 
van ons heen gegaan op weg naar zijn laatste 
reis, thuis omringd door zijn familie. 


Wij gaan onze ‘rots in de branding ‘en 
leermeester enorm missen. 


Peter Westera 
“bekend als opa bij velen” 
29 juli 1939 - 24 februari 2024 


Amersfoort: 
Michiel & Veronica 
Patrick , Berend, Rowen 
Leusden: 
Irene & Chris 
Britt, Bo, Benthe 
Aruba: 
Aldert & Samanta 
Amanda, Ethan, Nathan 


Peter zal naar zijn laatste wens worden 
gecremeerd in besloten familiekring. 


Gelieve geen bezoek aan huis. 
Correspondentieadres: Familie Westera, Sabana 
Liber 76, Aruba of 
Per mail: appiesammy@hotmail.com 


Bou alanan di dios mi ta sigur mi 
refugio, mi forti, mi dios, den kende mi ta 
pone mi confiansa - Salmo 91 


Ludmilla Shamila Urseilla 
Benitez-Koolman 
Cariñosamente yama Sha of Shami 
08-Juni-1970 - 23-Februar-2024 


Acto di entiero lo wordo anuncia despues 


“Onkruid vergaat niet” 


Lucie J.H. Deliège-Lataster 
“Lucia” 
*03-07-1958 - †25-02-2024 


Gelegenheid om afscheid te nemen wordt later 
bekend gemaakt 


Mi no a muri, Dios a hiba mi na e paraiso priminti. 
Mi mision na e mundo a termina 
pero Boso cu mi obra continua. 
Den cada salida di solo y e supla di biento, 
mi amor eterno 
pa Boso lo tey pa semper. 


Cu inmenso dolor na nos curason, 
nos ta anuncia fayecimento di: 


Germania 
Ondina Martinez 
Cariñosamente yama: “Oma” of Tia” 
*28-05-1928 †23-02-2024 


Acto di entiero lo wordo anuncia despues. 


GRADICIMENTO Y INVITACION 
Den nomber di su jui nan Rodney y Igmar, ruman 
nan y demas famianan nos kier a gradici na tur 
esnan cu di un of otro manera a mustra nan 
atenshon durante entierro di nos mama y ruman 
stima: 


Mariana “Janchi” 
Tromp q.e.p.d. 


Gradicimento ta bai pa e cuido na Horacio 
Oduber Hospital y tambe na Aurora Royal 
Pray Funeral Home pa nan excelente servicio. 
Danki na tur famianan, amigonan, conocirnan, 
bisinja nan, su ex-colega nan di Horacio Oduber 
Hospital di ziekenverzorgster y dialysis afdeling 
y tur su amistad nan di grupo nan cu compaña 
nos durante despedida di nos defunto stima. Un 
danki special na Grupo Flor di Aloe pa e bunita 
homenaje durante e despedida. Danki tambe na 
su ex-colega nan di dialysis afdeling; Zuki, Milenda 
y Luchi pa e mariachi na e despedida. 


Alaves nos kier gradici na tur esnan cu a jama, 
manda message via WhatsApp y facebook, 
manda caarchi y manda krans. Boso muestra di 
atenshon tawata un gran consuelo pa nos. 


Alaves nos kier invita boso pa 3 santo sacrificio di 
misa pa descanso di alma di nos defunto stima: 
• Diaranzon 28 Februari 2024 – 6:30 PM na Misa Sta 
Anna Noord 
• Diasabra 2 di Maart 2024 – 7:00 PM na Misa Sta 
Anna Noord 


Boso presencia lo ta altamente aprecia. 


“Señor ta mi Wardador, mi’n tin falta di nada; Den 
kunuku di yerba berde, E ta pone mi sosega. 
E ta hiba mi na awa trankil, pa mi bolbe haña forsa. 
E ta guiami den caminda drechi fiel na su nomber.” 
Salmo 23 


Cu hopi tristeza na nos curason, 
pero conforme cu boluntad di Dios, 
nos ta anunsia fayesimento di: 
Juan Serapio 
Koolman 
*14-11-1939-†25-02-2024 


Acto di entiero lo wordo anuncia despues 


Gradicimento & Invitacion 


Yiunan, nieto y nieta nan, ruman nan y demas famia di nos defunto 
stima; 


Sebastiana 
Thijzen-Martijn 
Cariñosamente yama: 
“Chana of Machana” 


Ta gradeci tur esnan cu di un manera of otro a duna nos sosten, 
consuelo y forsa durante enfermedad y fayecimento di nos mama 
stima. 
Sea bo a jama, a manda un whatsapp, un flor of a convivi cu nos di 
entiero di Machana. 


Un danki special na: 
Patricio y Ingrid Nicolaas 
Dr. Jaramillo 
Pastor Andry pa su bunita predikashi y amor na bida pa nos mama. 


Alavez nos kier a invita boso pa asisti na tres (3) Sacrificio di Misa 
pa descanso di alma di nos mama stima, na Misa Cristo Rey Brazil; 


Fecha nan: 
Diaranson: 28 February 2024 pa 6:30 pm 
Diasabra: 2 Maart 2024 pa 7:00 pm 
Diamars: 5 Maart 2024 pa 6:30 pm y sigui pa un Rosario na cas, 
adress Mabon 6 B. 


Famia Thijzen-Martijn 


Diaranson, 28 Februari 2024 
AWEMainta 
OBITUARIO 
31 


Habri portanan santu pa mi, 
mi ke drenta y alabá Señor. 
Ata e porta di Señor akí, 
tur e fielnan ta pasa den dje. 
Mi t’alabá bo pasobra B’a skucha mi, 
pasobra B’a manda mi salbashon. 
Salmo 118: 19-20-21 


Cu dolor na nos curason, nos ta participa 
fayecimento di: 
John Albert Croes 
Mihor conoci como ”John Pizza” 
*19-08-1955 - †22-02-2024 


Su mayornan: 
†Marcial “Charly” Croes 
†Theresita Croes-de Mei 


Na nomber di su: 
Esposa: 
Jeanette Croes-Fingal 


Yiunan: 
Monique Correa 
Jeanine Correa y Zin Habibe 
†Susy Croes y †Lisandra Dijkhoff 


Nietonan cu ela stima hopi: 
Kyara Kerkman y Kaylee Croes 
Maeve y Vienna Habibe 


Rumannan: 
†Hubert Croes 
Tico y Pascualita Croes-Vrolijk y famia 
†Rudolf y Florencia Croes-Ras y famia 
Erwin y Lupina Croes-Croes y famia 
Vilma y Pablo Dijkhoff-Croes y famia 
†Melva y Eric Feliciana-Croes 
Edward y Angela Croes-Torres Mesa y famia 


Sua y cuñanan: 
†Henrick y †Regina Fingal-Bareño y famia 
†Genoveva y Obildo Croes-Fingal y famia 
Elvia Fingal y famia 
Siegfried y Grace Fingal-Wouters y famia 
Swinda y Mengelito Kelly-Fingal y famia 
Marlene y Arcolino Maduro-Fingal y famia 
Ronald y Lisette Fingal-Lacle y famia 
†Roycy y Ruth Fingal-Croes y famia 
Mariska Fingal 


Ayudante: 
Ana Castellar-Guzman 


Su ihanan, primo y primanan, bon bisiñanan y 
conocirnan. Tur su clientenan, amigonan di Gospel 
y Oracion y chefnan. Amigonan di Motorcycle. Tur 
su trahadornan. Su amigo Roberto Pablo, Mariflor 
Nicolaas, nurse LC, amigo Greg Croes. 


Demas famia: Croes, Fingal, Correa, Kerkman, 
Vrolijk, Ras, Dijkhoff, Feliciana, Torres-Molina, 
de Mei, Halabi, de Veer, Semerel, Hess, Lacle, 
Boekhoudt, Maduro, Winterdal, Wouters, Kelly, 
Geerman, Habibe, Nicolaas, de Jong, Gil, Tromp. 


Acto di entiero lo tuma lugar diahuebs 29 di 
februari 2024 for di 12’or di merdia pa 4’or di atardi 
na Misa Sta. Filomena na Paradera. 
Oportunidad pa condolencia ta diaranson 28 di 
februari 2024 di 7’or pa 9’or di anochi. 
Nos ta pidi disculpa si den nos dolor nos a lubida 
un of otro famia. 


Lagrima y flornan por seca, su recuerdonan y tur 
loke el a haci y significa pa nos, lo keda graba pa 
semper den nos mente y curason. 
“Cerca Dios mi alma ta na paz, ta di DJ’E mi 
salbacion ta bin” 
Salmo 62:1 


Cu dolor na nos curason, nos ta participa 
fayecimento di nos ser stima: 


Pedro Petrocchi 
Mihor conoci como “Perus” 
*18-11-1928 - †23-02-2024 


Na Nomber di: 
Su Esposa: 
† Maria Petrocchi - Jacopucci 
Yiunan: 
Rosendo & Ethelyn Petrocchi 
Rita & Juan Kock 
Maria Genoveva “Baby” Petrocchi 
Antonio “Tony” & Reina Petrocchi 
Vda. Enrica “Eka” Dijkhoff 
Jorge Petrocchi & Shahaira Labad 


Nieto, Nietanan y tatara Nieta: 
†Carolyn Kelly y yiunan Jeanith Quandt y 
yiunan 
Jacqueline Quandt Patrick Petrocchi & 
Davina Tromp y yiu 
Derrick & Magaly Dijkhoff Roselyn & Marco 
Berlis y yiunan 
Robertino Petrocchi Kimberly & Salam Hadi 
y yiunan na hulanda Jorginho & Maya 
Petrocchi Jahmil & Noryolis Petrocchi y yiunan 
Marcy Scholten Julien Dijkhoff & Glenn Kemp 
Litza Scholten y yiu Zaïro Petrocchi na 
hulanda 
Milan Petrocchi 


Ruman nan: 
†Catharina Petrocchi †Theresita Dijkhoff 
†Petra Franken †Angelico Petrocchi 
†Laureano Petrocchi †Evaristo Petrocchi 
†Gabriel Antonio Petrocchi 


Sua y Cuñanan, subrino y subrinanan, ihanan, 
bisiñanan, conocirnan, ex coleganan di Lago 
y demas famianan den exterior. 


Demas Famia: 
Jacopucci, Petrocchi, Tromp, Quandt, Kock, 
Dijkhoff, Labad, Scholten, Arends, Hadi, 
Kemp, Berlis, Croes, Franken, Brete, Krozendijk, 
Henricus, Giel. 


Disculpa nos si den nos tristesa nos por a 
lubida algun famia. 


Un palabra di gradicimento na: Maris Stella 
specialmente afdeling Aloë 
Anochi di condolencia lo ta diamars 27 
Februari 2024, 7pm pa 9pm na Aurora Funeral 
Home. 


Acto di entiero lo tuma lugar diaranson 28 
di Februari 2024, 1pm pa 4pm na Aurora 
Funeral Home. Saliendo despues pa Santana 
Catolico na Noord. 


Despues di entiero nos lo no ricibi bishita di 
condolencia na cas. 


“Padre Celestial, viniste cuando más te necesite y 
con tu manto celestial me abrasaste, quitándome 
mi dolor, y mostrándome que a tu lado todo estaría 
bien y que estaría en paz. 
Padre Celestial, con el abrazo de tu manto celestial 
me diste la fuerza para despedirme de mi familia, 
dejando les como mensaje que los amo y siempre 
estaré a su lado. 
Padre Celestial, te pido que mi fuerza y lucha en 
vida, sea ahora la guía y fortaleza que mis hijos han 
de necesitar para seguir adelante y con todo el 
amor que siempre les di en vida.” 
~ Autor: Rafael A. Wever Granada~ 


Cu imenso tristeza na nos curazon y alma, pero 
conforme cu boluntad di Dios nos ta anuncia 
fayecimento di nos mama stima: 


Mariela Granada Garcia 
Cariñosamente yama 
“Tanchi”, “Tanchi Jela” of “Marielita” 
*27-09-1949 - †01-02-2024 


Viuda di †Orlando “Chiky” Wever 


Na nomber di su yuinan: 
Luis Fernando Piedrahita y Alix Gallego (Colombia) 
Carlos Arturo Granada y Maria Luz Aristizabal 
(Colombia) 
Rafael A. Wever (Aruba) 


Manera yui: 
Silvia-Monica Semeleer y famia. 


Nietonan: 
Johan Camilo Piedrahita Gallego (Colombia) 
Diego Alejandro Piedrahita Gallego (Colombia) 
Miguel Angel Granada Aristizabal (Colombia) 
Carlos Daniel Granada Aristizabal (Colombia) 
Julian David Granada Aristizabal (Colombia) 


Bisanieto: 
Christopher Granada Velasquez (Colombia) 


Su rumannan: 
†Francisco Granada Garcia y famia (Colombia) 
†Jose Alberto Granada Garcia y famia (Colombia) 
Maria Rosalba Granada Garcia y famia (Colombia) 
Jose Rodrigo Garcia y famia (Colombia) 
Jorge Hernan Garcia y famia (Colombia) 


Swa y Cuñanan: 
Johannes “Jopie” Wever y famia 
Serapio “Latie” Wever y famia 
†Linda Klijn-Wever y famia (Nederlands) 
Oswaldo “Dicky” Wever y famia 
Sophie Semeleer-Wever y famia 
Joyce Wever 
Diana Oduber-Wever y famia 
Ramon Wever 
Shirley Sanders-Wever y famia 
Norma Koolman-Wever y famia 
Kenneth Wever y famia 
David Wever y famia 


Ihanan, sobrino y sobrinanan, primo y primanan, 
comer y compernan, amigo y amiganan, 
conocirnan, ex coleganan di Lee Feng Supermarket. 


Y demas famia: 
Granada, Garcia, Piedrahita, Gallego, Aristizabal, 
Wever, Lopez, Donata, Semeleer, Oduber, Sanders, 
Koolman, Croes, Vrolijk, de Lange 


Ta invita pa asisti na acto di condolencia y 
despedida, cual lo tuma lugar: 
Diasabra, 2 di Maart 2024, na Aurora Funeral Home di 
7:00pm pa 9:00pm. 


Cremasion lo tuma lugar na Manizales, Caldas - 
Colombia. 


Nos kier a pidi disculpa cu despues di condolencia y 
despedida, nos no ta ricibi bishita di condolencia na 
cas. 


